Pešterska visoravn - Blic Online\nNa području Sjeničko-pešterske visoravni, istraživači Društva za zaštitu i proučavanje ptica otkrili su za Srbiju, novu vrstu ptice - azijski zlatni vivak, a potvrđeno je i prisustvo, prvi put tokom gnezdilišne sezone, malog barskog detlića.\nZamenik načelnika Uprave za vatrogasno-spasilačke poslove i civilnu zaštitu Vladimir Plemić kaže da su spasioci uložili veliki napor da spasu ljude koji su bili zarobljeni u snegu na Pešteri. Sneg visine tri metra, kaže, nije ništa novo na toj visoravni, ali je problem što ljudi na put kreću nepripremljeni.\nFORMIRANA RADNA GRUPA Vojska: Žao nam je, ispitaćemo okolnosti povređivanja dečaka na Pešterskoj visoravni\nMinistarstvo odbrane saopštilo je večeras da je, posle saznanja da je dečak A.S. iz sela Raždaginje na Pešterskoj visoravni lakše povređen od vežbovnog dimnog uloška, zajedno sa Vojskom Srbije formiralo grupu koja će sutra ispitati sve okolnosti ovog događaja.\nNa Pešteri i dalje ima zavejanih sela\nIako je u većini gradova Srbije temperatura prešla dvadeseti podeok Celzijusove skale, u pojedinim delovima Pešterske visoravni i dalje ima zavejanih sela, a snežni nanosi su veći od metra.


Crnogorski premijer Duško Marković izjavio je nakon susreta sa novom predsednikom Evropske komisije Ursulom Fon der Lajen da budućnost Crne Gore u integracionom procesu nije sporna, kao ni evropska perspektiva zapadnog Balkana.\nMarković je učestvovao na globalnom skupu o klimatskim promenama u Madridu, što je ujedno bila i prilika da se razgovara o bilateralnim odnosima i evropskoj perspektivi regiona.\nOn je naveo da se na konferenciji susreo sa Fon der Lajenovom koja je snažno ohrabrila Crnu Goru na putu evropskih integracija.\n- Ona veruje u našu sposobnost i motivisanost da nastavimo ovako snažnu dinamiku - rekao je Marković crnogorskim novinarima nakon konferencije.\nEvropska komisija neće ličiti na prethodne, a zbog jednog resora se DIGLA BURA\nUpoznajte nove komesare EU: Jedno ime bilo je u centru skandala, a evo ko će uticati na SUDBINU SRBIJE


Svečano otvorena stambena zgrada u "Beogradu na vodi" (FOTO) - Infobrif\nSvečano otvorena stambena zgrada u „Beogradu na vodi“ (FOTO)\nObjavljeno 14.07.2018. u 19:29\nVrpcu su, u prisustvu predsednika Srbije Aleksandra Vučića, presekli premijerka Ana Brnabić, ministar u vladi Siniša Mali, gradonačelnik Beograda Zoran Radojičić, predsednik kompanija „Eagle Hills“ Muhamed Alabar, direktor kompanije „Beograd na vodi“ Nikola Nedeljković.\nVučić, Brnabić, Mali i Radojičić su sa Alabarom i obišli jedan od stanova u novoj zgradi i izrazili zadovoljstvo zbog izgleda stanova, a Vučić je upitao novinarske ekipe: „Da li vam se sviđa, ljudi?“.\nSvečanom otvaranju BW Residences prisustvuju i ministri u vladi Nebojša Stefanović, Zorana Mihajlović, Rasim Ljajić, Nela Kuburović, zamenik gradonačelnika Beograda Goran Vesić, predsednik Skupštine Beograda Nikola Nikodijević\nIzgradnjom BW Residences završena je prva faza projekta, kula je visoka 20 spratova i ima 296 stanova, koji su po strukturi od dvosobnih do petosobnih.\nU zgradi se, od pratećih sadržaja, nalaze bazen za decu i odrasle, teretana sa najsavremenijom opremom, igraonica za decu, recepcija.\nTu su i dva podijuma za stanare – na drugom i četvrtom nivou, sa zelenim površinama i dečijim igralištem, kao i podzemna garaža, i lokali, kafići i restorani u prizemlju.\nProjekat „Beograd na vodi“, realizuje se na ukupno milion kvadrata, sa 6.000 stanova, u kojima će živeti 14.000 ljudi, dok će 12.000 ljudi raditi u tom delu grada.\nNa izvođenju radova su angažovane domaće kompanije i to „Millenium Team“ i „Novkol“ koje su radile iskop i postavljanje šipove, dok je glavni izvođač Energoprojekt.\nU okviru projekta, gradi se i „BW Galerija“, najveći tržni centar u regionu, koji se će na 300.000 kvadrata, a planirani završetak radova je 2020. godine.\nTakođe, u izgradnji su i stambene zgrade „BW Vista“ i „BW Parkview“ – Vista je „stigla“ do 20. sprata, a Parkview do 17. sprata, a završeno je postavljanje šipova za Kulu Beograd, najvišu zgradu u regionu i uskoro bi trebalo da počnu glavni radovi.\nBeograd na vodivučić\nAMSS: Ako krećete na put, pripremite se na gužvu\nBomba bačena na kuću bivšeg lidera


Hag: Italija prekršila obaveze prema Nemačkoj\nMeđunarodni sud pravde u Hagu presudio je danas da Nemačkoj ne može biti suđeno pred stranim sudovima za kompenzacije za zločine počinjene u vreme Trećeg rajha.\nSud je odluku doneo rešavajući predmet po tužbi koju je Nemačka 2008. godine pokrenula protiv Italije, navodeci da je ta država svojom sudskom praksom "narušila i nastavila da narušava svoje obaveze prema Nemačkoj u skladu sa međunardonim pravom".\nVrhovni sud Italije je 2004. godine u predmetu "Ferini" utvrdio da italijanski sudovi imaju nadležnost da postupaju po tužbi osoba koje su tokom Drugog svetskog rata bile deportavane u Nemačku na prinudni rad u industriji naoružanja.\nNemačka je navela da su posle ove presude mnoge druge osobe pokrenule postupke protiv nje pred italijanskim sudovima, čime je narušen osnovni princip imuniteta suverene države.\nNa osnovu odobrenja Suda, u ovom predmetu je intervenisala Grčka, ali ne kao strana u postupku. Grčka je podržala odluku Vrhovnog suda Italije, a stanovnici Distomoa, u centralnoj Grčkoj, zatražili su odštetu od Nemačke zbog ubistva civila u ovom mestu u junu 1944. godine.


Ana Brnabić na pitanje novinara bahato poručila: Pitajte Blera ko ga finansira! – Gerila\nGerila > Politika > Ana Brnabić na pitanje novinara bahato poručila: Pitajte Blera ko ga finansira!\nobjavljeno na Dec. 10, 2018 u 4:27 pm\nPremijerka Srbije Ana Brnabić ne želi da otkrije ko plaća Institut Tonija Blera da savetuje Vladu Srbije, uprkos njenom nedavnom obećanju na konferenciji za novinare da će Insajderu dostaviti tu informaciju. Međutim, umesto traženog odgovora, pet dana kasnije nam je iz kabineta premijerke poručeno da informacije o finansiranju potražimo u Blerovom institutu.\nNi posle nedelju dana od otkrića da Institut za globalne promene Tonija Blera, nekadašnjeg britanskog premijera, traži dva viša savetnika u Vladi Srbije koji će biti zaduženi za „visoko prioritetne projekte Vlade“ i „podršku državnim zvaničnicima u odnosima sa javnošću“, nije poznato na koji način je angažovan Blerov institut, kao ni ko ga plaća niti ko bi trebalo da plaća savetnike za koje su raspisali konkurs.\nPROČITAJTE JOŠ: NOVOGODIŠNJI KONCERT U BEOGRADU KOŠTAĆE 495 HILJADA EVRA, 2 I PO PUTA VIŠE NEGO PROŠLE GODINE!\nNa pitanje Insajdera da li postoji ugovor između Vlade Srbije i Instituta i koliko je vredan, premijerka Ana Brnabić je pre šest dana na konferenciji za novinare odgovorila da se za to ne izdvaja ni dinar iz državnog budžeta. Ona tada nije htela da otkrije ko plaća Blerov institut da savetuje Vladu, uz napomenu da će njen kabinet proslediti odgovore Insajderu u razumnom roku.\nMeđutim, u odgovorima, koji su nam dostavljeni u nedelju, nema nijednog novog detalja o saradnji Vlade i Blerovog instituta.\n„Institut Toni Bler ima kontinuiran projekat u Srbiji koji pomaže u pružanju javnih usluga. Projekat je deo šireg neprofitnog rada Instituta koji podržava vlade širom sveta. Projekat se ne finansira iz budžeta Republike Srbije“, piše u odgovoru koji je Insajder dobio iz kabineta premijerke.\nU njemu se još navodi da se za „informacije o finansiranju projekta obratimo Blerovom institutu“, mada je upravo Vlada Srbije dužna da dostavi te podatke, dok Institut nema nikakvu zakonsku obavezu.\nNovinari Insajdera su i od Blerove organizacije, koja je konkurs za savetnike objavila na svom zvaničnom sajtu, tražili odgovore na ista pitanja, ali nam je rečeno da se oni više neće oglašavati na tu temu.\nOd kabineta predsednice Vlade Insajder je tražio i ugovor koji je sklopljen sa Institutom, ali nam nikakav dokument iz njenog kabineta nije dostavljen.\nMinić: Nema besplatnog ručka, ne postoje ni besplatni savetnici\nZlatko Minić, saradnik Transparentnosti Srbije i bivši član Odbora Agencije za borbu protiv korupcije, kaže da je evidentno da postoji kontinuirana i dugogodišnja volja da se sakriju podaci ko su sve savetnici u Vladi, a posebno ugovori o njihovom angažovanju.\n„Nije samo pitanje da li se oni plaćaju iz budžeta, nego ko ih plaća, ako ih ne plaćamo mi. To je vrlo važno pitanje da vidimo kakvi su to filantropi koji plaćaju, odnosno poklanjaju nešto Vladi Srbije, da vidimo da li slučajno imaju neke druge poslove. To je izuzetno važno pitanje. Nema besplatnog ručka, ne postoje ni besplatni savetnici“, kaže Minić i dodaje da Transparentnost Srbije već četiri godine čeka na podatke o savetnicima predsednika Vlade, prvog potpredsednika i ministara.\nOn dodaje da je sve to u suprotnosti s onim što predsednica Vlade proklamuje.\n„Ona često voli da upotrebljava reč ’transparentnost’ i ’otvorenost’. Čak je jednom u odgovoru, kada joj je ukazivano na neke probleme u medijima, navela kako Vlada ispunjava sve svoje obaveze“, ističe Minić.\nPROČITAJTE JOŠ: VESELINOVIĆ I BATA GAŠIĆ STOJE IZA NELEGALNE GRADNJE NA KOPAONIKU I GOLIJI?!\nBrnabić: Samo sam nastavila praksu koju je započeo Vučić\nGovoreći o konkursu Blerovog instituta za dva više savetnika u Beogradu, premijerka Ana Brnabić je ranije rekla da je Institut angažovan u formi „deliviri junita“ još u vreme Aleksandra Vučića, a da je ona samo nastavila njegovu praksu.\n„Deliviri junit radi na najbolji mogući način. Pomaže Vladi i svim resornim ministarstvima da bi neke od najboljih projekata isporučili“, navela je premijerka.\n„Deliviri junit“ uveden je uveden je u Vladu 2015. godine, kao poseban način rada koji je trebalo da unapredi efikasnost rada svih ministarstava. Tada je u medijima navođeno da je sadašnja premijerka Ana Brnabić postavljena na čelo Deliveri junita. Kako su mediji pisali, iza tog projekta stajala je organizacija “Toni Bler asošijets“. Do danas, međutim, nisu otkriveni detalji kako je Blerova organizacija dogovorila saradnju s Vladom Srbije, na koji način je regulisana, kao ni ko je konkretno plaća. Nisu poznati ni rezultati te saradnje.\nPriča o angažovanju Blera, nakon višegodišnjeg zatišja, aktuelizovana je pre dva meseca, kada je londonski Tajm objavio da nekadašnji britanski premijer lobira u ime Srbije. U tekstu pod nazivom „Etnička podela koja bi mogla da vrati rat na Balkan“, taj britanski list je objavio da je Bler razgovarao s nemačkom kancelarkom Angelom Merkel i pozvao je da preispita protivljenje podeli Kosova.\nTe navode su negirali i predsednik Srbije Aleksandar Vučić i Blerov institut.\nBler se sastao sa Tačijem\nToni Bler se pre dva dana u Londonu sastao sa predsednikom Kosova Hašimom Tačijem. Kako je na svom Tviter profilu objavio Tači, on je dobio podršku od Blera za postizanje konačnog sporazuma sa Beogradom.\n„Imao sam odličan sastanak u Londonu sa mojim prijateljom Tonijem Blerom. Njegov doprinos našoj slobodi i nezavisnosti je nesvakidašnji. On u potpunosti podržava proces dijaloga i postizanje sveobuhvatnog dogovora između Kosova i Srbije koji vodi međusobnom priznanju i članstvu u NATO, EU i UN za Kosovo”, napisao je Tači na Tviteru.\nTagovialeksandar vučićana brnabićbahatobezobraznoblerova organizacijainstitut tonija blerakonkursnaprednjacisnssrpska napredna strankatoni blervlada srbije


Naslovnica INSTANT Anketa: Većina Britanaca za odgađanje Brexita\nVećina Britanaca želi da premijerka Theresa May odgodi Brexit, rezultati su posljednje ankete objavljene pred novu diskusiju u parlamentu o strategiji izlaska iz članstva EU.\nNova diskusija u britanskom parlamentu o Brexitu bit će održana 14. februara.\nPrema rezultatima koju je agencija “BMG” obavila za britanski dnevnik “Independent”, 53 posto glasača izjasnilo se da je za odgađanje izlaska Britanije iz EU, čime bi bila otvorena vrata za drugi referendum ili nove razgovore sa Briselom, prenosi Srna.\n– Veći dio britanske javnosti je za odgađanje, moguće i za pripremu drugog referenduma, a 33 posto bi podržalo Brexit bez dogovora sa EU, pa i po cijenu lošeg uticaja na ekonomiju, dok 14 posto nije odgovorilo na pitanje – piše britanski “Independent”.\nAnketa pokazuje da je skoro polovina ispitanih 49 posto izrazilo uvjerenje da bi Brexit bez dogovora sa Briselom značio ekonomsku katastrofu koja bi nanijela trajnu štetu Britaniji. Oko 28 posto nije saglasno sa ovom procjenom.\nPrema rezultatima ankete, 50 posto ispitanika je podržalo novi referendum, bez obzira da li će sa Briselom biti postignut dogovor, dok je 32 posto protiv toga.\nPrethodni članakNaredna četiri dana u BiH zahlađenje, susnježica i snijeg\nSljedeći članakOglasio se Lagumdžija: Nismo se izjašnjavali za koaliciju sa SDA ili protiv nje


Pripreme za obilježavanje jubileja - jedan vijek od osnivanja prve zvorničke srednje škole - infoBirač\nPripreme za obilježavanje jubileja – jedan vijek od osnivanja prve zvorničke srednje škole\n10 Decembra, 2020 10 Decembra, 2020 admin\nGradonačelnik Zvornika Zoran Stevanović koji je predsjednik Odbora za pripremu manifestacija povodom obilježavanja stogodišnjice od osnivanja Građanske škole trgovinskog smjera u Zvorniku, rekao je da je ovaj odbor do sada uradio veliki posao na prikupljanju materijala za Monografiju te da očekuje da to bude baš jedan dokument koji će vječno ostati kao svjedok dešavanja u našem školstvu iz tog perioda.\n– Imajući u vidu pandemiju virusa korona koja je onemogućila da ralizujemo niz događaja koji je bio predviđen u okviru ovog jubileja, ono na čemu radimo i na čemu ćemo istrajati jeste izrada Monografije koja će obuhvatiti 100 godina rada škole, a kroz to i svojevrstan pogled na istoriju dešavanja u našem gradu u periodu od jednog vijeka. Hvala svima koji su uzeli učešće, a ukoliko situacija dozvoli mi ćemo u godini koja je pred nama sve one predviđene manifestacije realizovati, tako da i po tome bude zapamćen takav jedan značajan jubilej – istakao je gradonačelnik nakon trećeg sastanka Odbora.\nČlan Odbora, direktor SŠC „Petar Kočić“ koja je proizašla iz prve srednje škole u Zvorniku, Biljana Pisić, izrazila je zadovoljstvo kada je u pitanju sama Monografija, imajući, kako je rekla, u vidu da su u veoma kratkom vremenskom periodu uspjeli sakupiti značajan materijal, veliki broj fotografija, raznih priča, raznih ljudi koji su zvorničkom školstvu dali pečat.\n– U prehodnom periodu odbor je imao mnogo posla, jer je trebalo obaviti mnogo razgovora sa profesorima koji su danas u penziji, sa njihovim potomcima, sa učenicima koji su ostavili značajan trag ovdje i u inostranstvu i sa svim onima koji su imali bilo kakve veze sa našim srednjoškolskim obrazovanjem u Zvorniku – rekla je Pisić.\nČlan Odbora Stanislav Tomić zahvalio se Gradskoj upravi koja je podržala sve aktivnosti odbora. On je napomenuo da su, kada je riječ o Monografiji, poteškoće biće, ne samo zbog toga što je period koji su istraživali dug, nego i zbog toga što je škola u stogodišnjem periodu mijenjala oblike i imena.\n– Sam materijal je zaokružen, izuzev nekih sitnih korekcija i sada slijedi jezička i grafička obrada, ali nećemo žuriti, jer ovako nešto ne treba da se radi na prečac. Smatramo da ćemo do februara ili marta, a možda i prije, imati štampano izdanje Monografije – zaključio je Tomić.\nPoreska uprava Republike Srpske: Omogućeno elektronsko podnošenje svih zahtjeva\nZbog kvara na elektro mreži bez vode jedan dio Zvornika i naselja Ulice, Cer, Jardan i Ekonomija\nSutra bez struje nekoliko mjesnih zajednica u Zvorniku i Srebrenici\n17 Novembra, 2019 17 Novembra, 2019 admin\nJoš pet osoba pozitivno na virus korona u Zvorniku\n25 Juna, 2020 25 Juna, 2020 admin\nStevanović: Ne očekujem otvaranje granica dok ne prođu prvomajski praznici


Novak gradi hotel na Kopaoniku\nNovak gradi hotel na Kopaoniku: Porodica Novaka Đokovića planira da gradi hotel na Kopaoniku odmah pored staze Karaman greben koji bi treba da bude završen krajem sledeće godine, piše Blic.\nIstovremeno hotel na ovoj planini trebalo bi da izgradi i šeik Muhamed bin Zajed.\nList navodi da je zbog svega toga arapska kompanija Mubadala zainteresovana da izgradi nove žičare na Kopaoniku i kupi manjinski deo Skijališta Srbije.\nKako saznaje Blic, otac Novaka Đokovića, Srđan, kupio je plac na jednoj od najatraktivnijih lokacija na Kopaoniku, u blizini hotela Grand. Hotel će biti izgrađen na mestu nekadašnjeg kafića Doli Bel, imaće oko 1.000 kvadrata. U prizemlju će biti veliki restoran Novak, a iznad njega najviše 15 soba.\nNekoliko stotina metara dalje, na mestu nekadašnjeg hotela Jugobanka, završeno je raščišćavanje terena na kojem će, kako je najavljeno, šeik Abu Dabija princ prestolonaslednik Muhamed bin Zajed al Najhan graditi novi hotel.\nKako se navodi, nije isključeno i da kompanija Mubadala kupi neki hote na Kopaoniku.


Elektroprivreda Crne Gore je 1. juna 2015. pokrenula akciju „5 za 5“ koja je potrošačima iz kategorije ostala potrošnja (privredni subjekti - privatna i javna preduzeća, ustanove) omogućila da svoj dug po osnovu utrošene električne energije izmire u narednih pet godina, u 60 mjesečnih rata, uz uslov da izmire pet poslednjih računa. Zbog velikog interesovanja, naročito tokom poslednjih dana juna, EPCG je odlučila da akciju nastavi i tokom jula.\nPotrošači koji odluče da se priključe akciji, na dan sklapanja protokola moraju imati izmirene račune za februar, mart, april i maj, uz uslov da do 31. jula izmire i račun za jun. Potrošači koji su djelimično ili u potpunosti platili neki od računa neophodnih za priključenje akciji, potrebno je da uplate razliku, uz obavezu plaćanja junskog računa do poslednjeg dana jula. Ukoliko je potrošač već izmirio račune od februara do maja, protokol može sklopiti odmah, takođe uz obavezu plaćanja junskog računa do 31. jula.\nNakon uplate pet poslednjih računa, ostatak duga se dijeli na maksimalno 60 jednakih rata, u zavisnosti od zahtjeva kupca. Od trenutka potpisivanja protokola neće se obračunavati zatezna kamata, i za vrijeme urednog izmirivanja obaveza po Protokolu neće se pokretati prinudni postupci naplate potraživanja po osnovu računa za utrošenu električnu energiju.\nPotrošači koji već imaju zaključen standardni protokol i redovno izmiruju obaveze, mogu se priključiti akciji na način što će prethodni raskinuti i potpisati novi po povlašćenim uslovima. Protokol mogu sklopiti i potrošači koji su isključeni, ukoliko izmire poslednjih pet računa i plate priključnu taksu, a oni za koje je podnijet Prijedlog za utuženje i sudske troškove.\nProtokol potpisan u okviru akcije „5 za 5“ ostaje na snazi sve dok kupac redovno plaća tekući račun i ugovorenu ratu (do poslednjeg dana u mjesecu).\nOrganizovanjem akcije „5 za 5“ EPCG nastoji da doprinese rasterećenju poslovanja privrednih subjekata i omogući povoljne uslove za izmirenje dugovanja po osnovu utrošene električne energije. Očekujemo da će preduzeća prepoznati ponuđene povoljnosti, postepeno otplatiti dug i ući u krug potrošača koji redovno izmiruju svoje obaveze za utrošenu električnu energiju.\nPrihvatanjem ove jedinstvene ponude, privredni subjekti ulažu u održivost svog poslovanja koje neće biti ugoroženo isključenjem sa distributivne mreže, na koje snabdijevač ima zakonsko pravo ukoliko potrošač redovno ne izmiruje svoje obaveze.\nProvjerite račun putem web sajta\nProvjerite račun putem SMS-a\nCentar za kontakt sa kupcima - 19100


Ministar Vladan Vukosavljević je pohvalio projekte koji dolaze iz Vranja, Foto: Printscreen/Google Maps\nKompletno renoviran enterijer, uređeno je dvorište i sam krov\nObjavljeno: 06.11.2018. 15:45h\nNa samom početku svoje posete Vranju, ministar kulture i informisanja Vladan Vukosavljević razgovarao je u maloj sali Skupštine grada sa gradonačelnikom dr Slobodanom Milenkovićem i njegovim saradnicima.\nGradonačelnik Milenković je upoznao ministra sa realizovanim projektima u oblasti kulture, od kojih se izdvaja Muzej kuća Bore Stankovića, u čiju su rekonstrukciju Grad Vranje i nadležno ministarstvo uložili oko 5.3 miliona dinara.\n“Kompletno smo renovirali enterijer, uređeno je dvorište i sam krov, koji se sada sastoji od specijalnih “ćeramida” uvezenih iz Italije”, rekao je Milenković.\nMinistar Vladan Vukosavljević je pohvalio projekte koji dolaze iz Vranja foto: vranje.org.rs\nOn je najavio da Grad ima nameru da adaptira kompletnu kaldrmu u Baba Zlatinoj ulici i rekonstruiše Pribojčićevu kuću, što će upotpuniti ambijentalnu celinu u samom srcu Grada.\nGradonačelnik Milenković je rekao i da su preko projekta “Gradovi u fokusu” izdvojena sredstva od oko 5.2 miliona dinara za zgradu Selamluka – Pašinog konaka, koja je takođe renovirana. “Sa kabinetom predsednice Vlade RS sarađujemo oko finansiranja završnih radova na zgradi Pozorišta u visini od 170 miliona dinara i očekujemo prvu predstavu vranjskog ansambla već u septembru naredne godine”, istakao je Milenković.\nHOROR KOD VRANJA: Pronađeno telo žene pored puta, niko ne zna šta se desilo\nMinistar Vladan Vukosavljević je pohvalio projekte koji dolaze iz Vranja. “Vaš grad ima ogromnu kulturnu tradiciju, ali je još važnije da ima i ljude koji žele da se ozbiljno bave unapređenjem kulture i mogu zasigurno reći da će Ministarstvo nastaviti da pruža punu podršku naporima i projektima koji dolaze iz Vranja”, rekao je ministar Vukosavljević.\nNa sastanku je bilo reči i o uređenju zgrade novog Doma kulture, koja će, prema projektu čiju izradu finansiraju Grad i EU PRO, prerasti u multimedijalni biznis centar.\nMinistar je najavio podršu ovakvom konceptu, imajući u vidu dimenzije objekta, kao i činjenicu da zgradu koriste i važne ustanove poput Biblioteke, Arhiva, Muzeja i Škole animiranog filma. Sastanku su prisustvovali i zamenik gradonačelnika Nenad Antić, predsednik Skupštine grada dr Dejan Tričković, gradska većnica Zorica Jović, načelnik Pčinjskog okruga Srećko Pejković, kao i saradnica za kulturu u kabinetu predsednice Vlade RS Milena Popović.\nVranjeVranje-Grad za primerSlobodan MilenkovićKulturaProjekatMuzej kuća Bore Stankovića


SAD traže "oslobađanje Interneta" SAD traže “oslobađanje Interneta” – Personal magazin\nSAD traže “oslobađanje Interneta”\nPosle izuzetno burnih mesec dana u arapskim zamljama, Tunisu, Egiptu, Jemenu, Jordanu, Bahreinu i tokom najnovijeg obračuna iranske vlade sa opozicionim liderima u toj zemlji vlada SAD je saopštila da…\nPosle izuzetno burnih mesec dana u arapskim zamljama, Tunisu, Egiptu, Jemenu, Jordanu, Bahreinu i tokom najnovijeg obračuna iranske vlade sa opozicionim liderima u toj zemlji vlada SAD je saopštila da će ove godine dati 25 miliona dolara kao pomoć disidentima u zemljama čije režime Amerika smatra autokratskim da bi im pomogla da se odupru represiji tamošnjih vlasti.\nDržavni sekretar Hilari Klinton je, predstavljajući ovu odluku, rekla da SAD pružaju tehnološka sredstva i obuku “digitalnim aktivistima” kako bi uspeli da ostanu “korak isped svojih cenzora”.\n“Postavljanje prepreka u pokušaju da se izmeni realnost novih komunikacija ima i svoju cenu: moralnu, političku i ekonomsku. Neke zemlje će moći da podnesu tu cenu neko vreme, ali mi verujemo da je ograničavanje novih komunikacija neodrživo na duži rok. Zemlje koje kažu da su “otvorene za biynis” ali zatvorene za slobodu izražavanja, moraće da plate cenu kroz: mogućnosti koje će im biti dostupne, svoj obrazovni sistem, svoju političku stabilnost, društvenu pokretljivost i svoj ekonomski potencijal”, rekla je Hilari Klinton.\nKao zemlju koja pokušava da postigne “nemoguće” i ograniči kritiku vlade na društvenim mrežama na interentu navela je i Siriju i pozvala sve zemlje sveta da se pridruže Americi u stavu da “otvoreni internet”\nsvakoj zemlji daje veću snagu i bogatiju budućnost.\nNa američki politiku prema režimima koje Vašington smatra autokratskim, reagovao je predstavnik za štampu iranskog ministarstva inostranih poslova Ramin Meh-man-parast, pozivom SAD-u da se ne mešaju u događaje u na Bliskom i Srednjem istoku.\n“Mislim da sve zemlje ovog regiona žele da se opresivne države ne mešaju, posebno ako znamo kako “cionistički režim” krši pravila i meša se. Mi želimo da prekinemo zavisnost i od SAD i od cionističkog režima i od njihovih pristalica”, rekao je iranski zvaničnik.\n“Što je važilo za Egipat treba da važi i za Iran a to je da ljudi treba da imaju mogućnost da izraze svoje mišljenje, svoje nezadovoljstvo i da traže vladu koja će u većoj meri da im zadovolji potrebe. Razlika je, međutim, u tome što iranska vlada na to odgovara pucajući u narod, tukući ga i hapseći. Nadam se da ćemo videti da je iranski narod dovoljno hrabar da izrazi svoju želju za većim slobodama i vladom koja ga bolje predstavlja i da istovremeno može da razume da Amerika ne može da diktira događaje u Iranu ništa više nego što je to mogla u Egiptu”, rekao je Barak Obama.\nBBC-jev dopisnik u Vašingtonu Kim Gatas javlja da je da je Obamina vlada u delikatnom položaju u odnosu na događaje u severnoj Africi i na Bliskom i srednjem Istoku.\n“Vašington pokušava da održi vrlo osetljivu ravnotežu. Americi je lako da iskaže podršku prodemokratskim demonstrantima u Iranu, jer Teheran nije američki prijatelj. Međutim, stvari postaju složenije kada demonstranti izađu na ulice drugih gradova u regionu, u zemljama koje su američki saveznici. Čini se da predsednik Obama pokušava da biranim rečima pomogne da se nastave promene u regionu a da pri tom ne podrži još jedan izliv narodnog nezadovoljstva” javlja Kim Gatas iz Vašingtona. (BBC)\nSAD traže “oslobađanje Interneta” was last modified: February 16th, 2011 by Redakcija\nKorekcija cena Total TV paketa\nStejt Department na Twitteru


Javna rasprava o Nacrtu medijske strategije - MEDIJA CENTAR BOR );\nBor, Beograd, Niš, Čačak, Novi Sad, 13.02.2019. Beta\nVlada Republike Srbije objavila je tekst Nacrta medijske strategije čime je počela javna rasprava koja će trajati do 1 marta.\nO okviru javne rasprave biće organizovana 4 okrugla stola:\n19. februara u Novom Sadu\n22. februara u Nišu\n25. februara u Čačku\n27. februara u Beogradu\nSaopšteno je i da javnu raspravu sprovodi Kabinet predsednice Vlade, a tekst Nacrta medijske strategije i sve informacije u vezi sa održavanjem javne rasprave dostupni su na sajtu Vlade Srbije i na Portalu e-Uprave.\nU javnoj raspravi i na okruglim stolovima učestvovaće predstavnici medijskih i novinarskih udruženja koja su činila Radnu grupu za izradu medijske strategije. To je dogovoreno na nedavnom sastanku predsednice vlade Ane Brnabić sa članovima te radne grupe. Pored članova Radne grupe, u izradi Medijske strategije učestvovao je i veliki broj eksperata, predstavnika medjunarodnih organizacija i organizacija civilnog društva, medija, medijskih javnih servisa, akademske javnosti i drugi”, navodi se u saopštenju.\nOvo je drugi pokušaj izrade Medijske strategije, a nova radna grupa koja se bavi ovim problemom formirana je u junu ove godine. U avgustu je šest novinarskih i medijskih udruženja predalo zahteve Vladi Srbije, u kojima navode da od njihovih ispunjenja zavisi i njihovo učešće u izradi medijske strategije i davanje legitimiteta tom dokumentu.\nOdmah po dolasku na čelo Ministarstva kulture i informisanja, sredinom 2016. Vladan Vukosavljević je rekao da će nova medijska strategija biti doneta u narednih šest meseci, kao i da „veruje da će to dovesti do seta novih zakona u oblasti medija“.\nVukosavljević je još tada zauzeo stav da povlačenje države iz vlasništva u medijima nije „nužno svugde i u svakoj prilici“. Obećao je, međutim, da će rešiti pitanje Tanjuga, Politike i Večernjih novosti.\nNa Petoj Plenarnoj sednici Nacionalnog konventa o EU, na panelu Međusektorske grupe za slobodu izražavanja i medija, čiji su koordinator Građanske inicijative, posvećenom medijskim slobodama, savetnica za medije predsednika Republike, Suzana Vasiljević, okupljenima je saopštila da je izrada nove Medijske strategije obustavljena i da je potrebno formirati novu Radnu Grupu koja će raditi na izradi strategije. Naglasila je da je do obustave procesa došlo nakon konsultacija predsednika Srbije Aleksandra Vučića i premijerke Ane Brnabić. Ona je takođe navela da postoji svest o problemu u ovoj oblasti i pozvala na konstruktivan dijalog između svih zainteresovanih aktera.


Follow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Izbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3210)Očekuje se otkrivanje masovnih grobnica u Srbiji (1197)Sveti Njegoš po Amfilohiju (1094)Zašto bebe u skoro svim zemljama svijeta kažu "mama" (1066) Lucić: Ko to kaže, ko to laže, Mala Azija je mala... (889) Brisel: Postignut načelni dogovor o primeni sporazuma, na potezu vlade (815) Reakcije na Kosovu: Srbija nema nadležnost nad Trepčom (801)Štiks: Subverzivne poruke iz Zagreba (739) Putovanje bh. građana u Hrvatsku: Biometrijski pasoš, lična karta ili viza (659) Skupština Vojvodine usvojila deklaraciju (632)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (91)Skupština Vojvodine usvojila deklaraciju (26)Sveti Njegoš po Amfilohiju (23)Štiks: Subverzivne poruke iz Zagreba (13)Sabor SPC neće razmatrati Amfilohijevu inicijativu o kanonizaciji Njegoša (12)FBiH u ćorsokaku: Opstrukcije, blokade i pad prihoda (11)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (9)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada Brutalno ubojstvo u Londonu SAD: Desetine žrtava u naletu tornada Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Uručena peciva i poslastice napravljene na obukama u projektu „Znanje svima“ - Služba za realizaciju programa razvoja AP Vojvodine\nPredstavnice Stručne službe za realizaciju programa privrednog razvoja AP Vojvodine posetile su ustanove socijalne zaštite i štićenicima ovih ustanova poklonile proizvode koje su napravili polaznici obuka za pekare i poslastičare u projektu „Inovativni sistem za unapređenje znanja i veština – Znanje svima“.\nDirektorka Stručne službe Dijana Benka – Rosić i savetnica za pravne poslove Branka Čorlija posetile su Dečije selo „Dr Milorad Pavlović“ u Sremskoj Kamenici, Dom za penzionere i starija lica na Limanu i Novom naselju, Prihvatilište sa prihvatnom stanicom za beskućnike na Bulevaru kralja Petra, Dom za penzionere i starija lica u Futogu kao i Prihvatilište s prihvatnom stanicom u Futogu.\nOne su, ovom prilikom, zaposlenima i štićenicima ovih ustanova uručile slana i slatka peciva i kolače koje su napravili polaznici obuka koje se održavaju u Edukativnom centru za obuke u profesionalnim i radnim veštinama.\nObuke se realizuju sa ciljem da se nezaposleni iz Vojvodine prekvalifikuju u deficitarna zanimanja i tako brže i lakše nađu posao. Pored obuka za kuvare, pekare i poslastičare, projekat „Znanje svima“ obuhvata i obuke za izradu suvenira i rukotvorina, obuke za marketing, menadžment i poslovanje u turizmu, obuke za preduzetništvo i inovacije i obuke iz engleskog i nemačkog jezika.\n← Delegacija Austrijske agencije za razvoj u nadzornoj poseti Stručnoj službi Usvojen Periodični izveštaj o realizaciji projekta „Znanje svima“ →


Dela iz Zbirke strane umetnosti bila su zastupljena u stalnoj postavci Narodnog muzeja sve do 1996. kada su, nakon krađe Renoarove „Kupačice“, povučena na bezbedno. Lopovi su uhvaćeni posle četiri dana, slika je oštećena, ali je vraćena nacionalnom muzeju u kome se od 1. juna 2003. ne nalazi stalna postavka zbog lošeg stanja zgrade na Trgu republike.\n- Prve slike stranih autora u Narodni muzej stigle su u drugoj polovini 19. veka. Među prvim darodavcima bila je kneginja Julija Obrenović. Međutim, prva velika donacija bila je ona Bertolda Lipaja, slikara slovačkog porekla koji je neko vreme živeo u Veneciji i tamo prikupio zbirku od čak 90 dela italijanskih umetnika - kaže Jelena Dergenc, kustos Zbirke strane umetnosti.\nOvaj vredan poklon ujedno predstavlja i začetak italijanske kolekcije u okviru Zbirke, a rezultat je prijateljstva tadašnjeg direktora nacionalnog muzeja Mihajla Valtrovića i Lipaja, koji je bio veliki poštovalac srpskog naroda i njegove prošlosti.\n- Danas italijanska kolekcija sa preko 200 dela predstavlja najbrojniju nacionalnu kolekciju koja sadrži dela nastala u rasponu od 14. do 20. veka - dodaje kustoskinja.\nI kasnije, do kraja veka, Lipaj je, ovoga puta u Beču, nastavio s aktivnostima sakupljanja dela stranih autora.\n- Pomenula bih i istoričara umetnosti Bernarda Berensona koji je poklonio i „Purpurne bukve“, fovističko delo Anrija Matisa. Međutim, u tom periodu i sam Muzej otkupljuje dela stranih umetnika nadmećući se na aukcijama. Tako je 1939. godine čuvena „Ruanska katedrala“ Kloda Monea kupljena od prihoda prodatih ulaznica, što bi danas bilo nezamislivo. I Renoarova „Kupačica“ nabavljena je na isti način, kao i dela Sislea, Degaa i Pisaroa - kaže Jelena Dergenc.


Talas nacionalizma negativno utiče na manjine u Hrvatskoj\nBeta 1. juna 2016. 13:30\nTalas nacionalizma i političke radikalizacije negativno utiče na nacionalne manjine u Hrvatskoj, posebno u oblastima koje su teško pogodjene sukobima iz 1990-ih godina, saopštio je danas Savet Evrope (SE).\nSavetodavni komitet SE o Okvirnoj konvenciji za zaštitu nacionalnih manjina pohvalio je zakonski okvir za manjine u Hrvatskoj, kao i korake za unapredjenje prava na imovinu na lokalnom i regionalnom nivou, ali je kritikovao neprimenjivanje tih zakona.\nZakoni o nacionalnim manjinama često se ne primenjuju, njihovi pripadnici nisu u dovoljnoj meri zastupljeni u javnim službama, a pravo na upotrebu manjinskih jezika i pisma ne primenjuje se u svim delovima Hrvatke, navodi se u mišljenju Komiteta SE.\nSE upozorava da je govor mržnje u porastu, kao i da je postao prihvatljiv u medijskom i političkom diskursu.\nAntimanjinska retorika i predrasude dominiraju u javnim debatama o nacionalnim manjinama, zbog čega se mnogi pojedinci uzdržavaju od ostvarivanja svojih prava, u strahu od negativnih posledica, navodi se u saopštenju.\nKomitet SE ukazuje na prepreke za ekonomsku integraciju povratnika koji su napustili svoje domove u vreme sukoba od 1991. do 1995. godine, uključujući prepreke za dobijanje državljanstva.\nKako se navodi, u oblastima u koje se Srbi vraćaju nema elementarnih uslova kao što su električna energija, voda i gas, navodi se u izveštaju i dodaje da ozbiljnijih investicija u oštećenu infrastrukturu u tim područjima nije bilo još od kraja rata.\nPozitivan korak postignut je u integraciji Roma, ali se diskriminacija protiv pripadnika te manjine nastavlja.\nSE izdao je preporuke za poboljšanje položaja manjina koje obuhvataju sistemsku i brzu osudu nacionalističke i antimanjinske retorike u političkom i medijskom diskursu i efikasnu istragu protiv govora mržnje i zločina.\nKomitet SE poziva vlasti u Zagrebu da nastave investicije u infrastrukturu kako bi se revitalizovale marginalizovane oblasti u kojima žive pripadnici nacionalnih manjina, posebno povratnika i Roma.


EU preporučuje odlaganje putovanja u Meksiko i SAD\nKomesarka EU za zdravstvo Andora Vasiliu zatražila je danas od građana Unije da odlože manje bitna putovanja u delove SAD i Meksika u kojima je zabeležen svinjski grip.\nVasiliu je s ministrima spoljnih poslova članica EU koji su se sastali u Luksemburgu, razgovarala o svinjskom gripu i prvom slučaju\npotvrđenom na tlu Evrope u Španiji.\nOna je zatražila od Evropljana da preispitaju planove za putovanja u Meksiko, što su već preporučile mnoge članice EU, ali i navela SAD\nkao destinaciju koju treba izbegavati.\nVasiliu je rekla da s vladama članica EU koordiniše pripreme i moguće dodatne mere za sprečavanje širenja svinjskog gripa.\nNakon što su o izbijanju te bolesti danas raspravljali šefovi diplomatija, sutra bi o tome na vanrednom sastanku trebalo da\ndiskutuju i ministri zdravlja članica EU.\nŠpanija je danas saopštila da je u toj zemlji zabeležen prvi slučaj svinjskog gripa na tlu Evrope i da je reč o mladiću koji je\nnedavno boravio u Meksiku. Sumnja se međutim na još 20 slučajeva oboljevanja.\nMeksiko je saopštio da su do sada od virusa svinjskog gripa u toj zemlji umrle 103 osobe.


Konglomerat Tata kupio državnu Air Indiu za 2,5 milijarde dolara – Bankar.me\nOctober 19, 2021 AVIO SAOBRAĆAJ, PLANETA, SVE VIJESTI Leave a comment\nPrivatni indijski konglomerat Tata Sans kupio je za 2,4 milijarde dolara državnu avio-kompaniju Air India, opterećenu dugovima, i očekuje da će hitno dobiti prava letjenja i slotove kako bi tom vazduhoplovnom divu vratio tržišni udio koji su “oteli” strani rivali.\nČelni ljudi u ovoj industriji, međutim, upozoravaju da će put do uspjeha biti dug i komplikovan, da bi mogao da košta Tatu više od milijardu dolara i da iziskuje rješavanje bezbroj problema, među kojima je zastarjela flota, slab kvalitet usluge i nedostatak harizmatičnog vođe.\nAir India, sa svojom maskotom maharadže, svojevremeno je bila poznata po raskošno uređenim putnučkim kabinama i izvrsnoj usluzi, za šta se zalaže i osnivač prve indijske komercijalne avio-kompanije JRD Tata.\nAli od sredine 2000-ih, reputacija Air Indie je počela da se urušava sa narastajućim finansijskim problemima. Kompanija je letjela širokotrupnim avionima s pohabanim sjedištima u biznis klasi, a dio svojih novih Boinga 787 Drimlajnera je prizemljila da bi ih koristila za rezervne dijelove. Putnici su se suočavali s velikim kašnjenjima letova, a osoblje i dobavljači nisu uvjek bili plaćani na vrijeme, kažu rukovodioci u avio-industriji.\n“Ako nemate novije avione ili avione koji su pouzdani, šta god da radite, imaćete problem”, izjavio je za Rojters jedan izvršni direktor u vazduhoplovnoj industriji.\nNakon što bude obavljen prenos vlasništva, kompanija će imati vremena do ljeta 2022, kada se očekuje rast potražnje za putovanjima posle kovida, da riješi probleme, dodao je sagovornik britanske agencije, procjenjujući da će obnova 141 aviona Er Indije koštati Tatu više od milijardu dolara, a ponovna obuka osoblja i unaprjeđenje poslovanja i usluga do 300 miliona dolara.\nPOJMOVIair indija TATA Indija\nPrevious Gazprom od početka godine izvezao 152,2 milijarde kubnih metara prirodnog gasa\nSljedeći Sledeća solarna oluja mogla bi da stvori „internet apokalipsu“


„Lako je brzinu smanjiti“ - Gradski Magazin Banja Luka\nObjavio/la Gradski Magazin - Utorak, 17. Maja 2022.\nGrad Banja Luka podržao je preventivnu kampanju pod nazivom „Lako je brzinu smanjiti“, s ciljem povećanja nivoa bezbjednosti saobraćaja u Republici Srpskoj smanjenjem broja vozača koji voze nepropisnom ili neprilagođenom brzinom.\nKampanju organizuju Ministarstvo saobraćaja i veza Republike Srpske, Ministarstvo unutrašnjih poslova Republike Srpske, Agencija za bezbjednost saobraćaja i Auto moto savez Republike Srpske, a akcija traje do 31. jula 2022. godine.\nKako su pojasnili iz Agencije za bezbjednost saobraćaja Republike Srpske brzina je jedan od osnovnih rizika u saobraćaju i naučno je dokazano da povećanje brzine u slučaju nastanka udesa dovodi do većih udarnih brzina i težine tjelesnih povreda.\nS tim u vezi, iz Agencije su poručili da kampanja ima za cilj da utiče na svijest vozača da obavezno poštuju saobraćajne propise, te da se realizacijom preventivnih aktivnosti želi upravo uticati na promjenu stavova o važnosti i značaju ograničenja brzine.\nPrethodni članak U Zenici održano pojedinačno prvenstvo BiH za pionire/ke\nSljedeći članak Čitajte dnevni horoskop za 17.05.\nSubota, 4. Juna 2022.\n1:34 pm, July 4, 2022


Putin prihvatio poziv da poseti Saudijsku Arabiju - 18.06.2015, Sputnik Srbija\nPredsednik Rusije Vladimir Putin na sastanku sa princem Saudijske Arabije saopštio je će prihvatiti poziv da poseti kraljevstvo. Saudijski kralj je, sa svoje... 18.06.2015, Sputnik Srbija\npolitika, vesti, svet, saudijska arabija, vladimir putin\n16:59 18.06.2015 (Osveženo: 16:19 05.10.2015)\n© Sputnik / Michael KlimentyevPredsednik Rusije Vladimir Putin i ministar odbrane Saudijske Arabije princ Muhamed bin Salman\nPredsednik Rusije Vladimir Putin na sastanku sa princem Saudijske Arabije saopštio je će prihvatiti poziv da poseti kraljevstvo. Saudijski kralj je, sa svoje strane, prihvatio predlog da poseti Rusiju.\n„U telefonskom razgovoru sam pozvao kralja Saudijske Arabije da poseti Rusku Federaciju. Želeo bih da potvrdim taj poziv i prenesete kralju najlepše želje“, rekao je Putin na sastanku sa ministrom odbrane Saudijske Arabije Muhamedom bin Salmanom tokom Peterburškog ekonomskog foruma.\nMinistar Bin Salman je potvrdio da je saudijski kralj prihvatio poziv da poseti Rusiju.\n„Imam čast da vam prenesem poziv da posetite Saudijsku Arabiju, jer mi gledamo na Rusiju kao na jednu od važnih država u savremenom svetu i naši odnosi sežu daleko u prošlost“, rekao je ministar, podsetivši da je Moskva prva priznala Saudijsku Arabiju kao nezavisnu državu.\n„Zalagaćemo se za razvoj bilateralnih odnosa u svim sferama“, naglasio je on.\n„Dugi niz godina imamo dobre odnose i cenimo njihov karakter“, izjavio je saudijski princ i dodao da je ekonomski obrt dveju zemalja u porastu.


Ko zaista kontrolira institucije: Čović od HDZ-ovih čelnika tražio da "otvore oči" zbog OSA-e\nOptužbe bez osnova\nObjavljeno: 28.06.2019. u 16:34 Autor: Nedim Pobrić\nUkoliko su Dodik i Čović izdvojili OSA-u kao instituciju koja je pod kontrolom politike, nameće se zaključak da ostale iz pravosudno-policijskog sistema to nisu, poput Granične policije ili SIPA-e, a o neovisnosti policijskih agencija u entitetu RS i kantonima u kojima vlada HDZ suvišno je govoriti\nPredsjednik HDZ-a Dragan Čović je jako zabrinut zbog, kako je kazao, nepostojanja funkcionalne pravne države. Tu zabrinutost dijeli i njegov partner iz SNSD-a Milorad Dodik, baš kao i ogromna većina građana BiH. Razlika između građana sa jedne te Čovića, Dodika i pripadajućih im struktura sa druge strane je što ovi prvi uzroke "nepostojanja funkcionalne pravne države" vide u političkoj kontroli pravosudnog sistema, a ovi drugi u nepostojanju političke kontrole nad jedinom državnom institucijom u tom sistemu, Obavještajno-sigurnosnom agencijom (OSA) BiH.\nUpravo se ta institucija u posljednjih nekoliko dana ponovo, po ko zna koji put, našla na udaru Čovića, Dodika te njihovih političkih partnera i medija za čiju su se "naklonost izborili". Za Dodika je OSA "otrgnuti centar moći" jer nema parlamentarnog nadzora, a istog je mišljenja i Čović.\n- Duboko smo uvjereni da jedan narod, čak jedna stranka, par pojedinaca, upravlja čitavim obavještajnim sektorom. To nije pod nadzorom i mora se staviti pod nadzor parlamenta – kazao je Čović danas nakon sjednice Predsjedništva HNS-a, njegove nevladine organizacije.\nS jedne strane je nemoguće ne složiti se sa Dodikom i Čovićem. Zaista je potrebno u Parlamentarnoj skupštini BiH formirati Zajedničku komisiju za nadzor nad radom OSA-e. Međutim, problem je u činjenici da njeno formiranje ne dozvoljavaju upravo Dodik i Čović. Prijedloge za imenovanja parlamentarnih komisija nisu dostavili samo SNSD i satelitske stranke, a u blokiranju finalizacije tog procesa im svesrdnu podršku pruža HDZ.\nProblem sa, kako to kažu zvaničnici SNSD-a i HDZ-a, "nepostojanjem parlamentarnog nadzora" seže još od prošlog mandata, kada su iz Komisije istupili članovi SNSD-a, a nakon smjene Nikole Špirića (SNSD) zbog falsificiranja zvaničnog dokumenta Komisije. Međutim, iz njihovih javnih istupa bi se dalo zaključiti da je OSA ta koja opstruira formiranje Komisije, a ne obrnuto.\nUkoliko su Dodik i Čović izdvojili OSA-u kao instituciju koja je pod kontrolom politike, nameće se zaključak da ostale iz pravosudno-policijskog sistema to nisu, poput Granične policije ili SIPA-e, a o neovisnosti policijskih agencija u entitetu RS i kantonima u kojima vlada HDZ suvišno je govoriti. O apsolutnoj političkoj neovisnosti pravosudnih institucija, poput VSTV-a i Tužilaštva BiH, svjedoči beskompromisna borba Dodika i Čovića za očuvanje postojećeg stanja.\nAko, primjera radi, policijske agencije nisu pod kontrolom Dragana Čovića, bilo bi zaista uzbudljivo čuti objašnjenje predsjednika HDZ-a o razlozima organiziranja i karakteru nedavnog sastanka u Širokom Brijegu. Tom su sastanku, prema informacijama Faktora iz policijskih krugova u Hercegovini, prisustvovali svi HDZ-ovi ministri unutrašnjih poslova i policijski komesari u kantonima u kojima je ta stranka na vlasti, od kojih je Čović zatražio da "dobro otvore oči" i izvještavaju ga o aktivnostima OSA-e.\nAktuelna afera u kojoj je glavni akter predsjednik VSTV-a Milan Tegeltija u prvi plan je izbacila sve anomalije pravosudnog sistema i hitnu potrebu da se te anomalije korigiraju. To bi u praksi značilo i, u najmanju ruku, funkcionalnije Tužilaštvo BiH, u kojem dokazni materijal ne bi skupljao prašinu u ladicama ili se gubio na putu od jedne do druge pravosudne institucije.\nU tom kontekstu vrijedi podsjetiti i na konkretnu Dodikovu zamjerku na račun OSA-e, koju je sa javnošću podijelio na vanrednoj konferenciji za medije povodom spoznaje da ta Agencija čita ono što mediji objavljuju, a to je da OSA prikuplja inkriminirajući sadržaj o političarima i dostavlja ga tužilaštvima. Potpuno je razumljiv ugao iz kojeg Dodik, uvjetovan vlastitim političkim i egzistencijskim potrebama, tu činjenicu posmatra kao spornu, ali je prikupljanje inkriminirajućih podataka o političarima i svim ostalim osobama te njihovo dostavljanje nadležnim tužilaštvima osnovni zadatak te Agencije, utvrđen Zakonom za kojeg su svojevremeno glasali i zvaničnici SNSD-a i HDZ-a. Istim tim Zakonom je onemogućeno postojanje bilo koje druge obavještajne službe na teritoriju BiH, pored OSA-e, te bi "borci za pravnu državu" Dodik i Čović, s tim u vezi, teško mogli opravdati postojanje paraobavještajnih struktura, poput onih koje djeluju pri institucijama entiteta RS ili u okviru nevladine organizacije HNS.\nSudeći prema višegodišnjem kontinuitetu napada na OSA-u, udruženi derogirajući poduhvat SNSD-a i HDZ-a BiH kada je ta Agencija u pitanju će se zasigurno nastaviti i neće stati na fabriciranim aferama i javnim kritikama. Koliko god izmišljanje afera utječe na kapacitete OSA-e u realizaciji vlastitih obaveza, ono je ujedno i najadekvatnija potvrda ispravnosti rada te Agencije, naročito ukoliko u obzir uzmemo činjenicu u kojim se kuhinjama te afere spremaju.\nDragan ČovićMilorad DodikHDZSNSDOSA\nZakon o zastaviSDA: Dodikova apelacija je pravno neutemeljena, on pogrešno tumači Ustav BiH


FCA Srbija nastavlja uspešnu kampanju Fiat Restart tokom koje su u prethodnih mesec dana građanima Srbije omogućene ekonomske pogodnosti za kupovinu novog vozila\nfoto: DRAGAN STANIMIROVIĆ, BORISLAV BAJKIĆ\n-Rezultati su stvarno sjajni, u proteklih mesec dana imamo porast prodaje modela Fiat 500L za skoro 40 odsto i ono što je veoma bitno, zbog dodatnog interesovanja kupaca, rešili smo da produžimo našu komercijalnu akciju - rekao je Igor Ševo, komercijalni direktor FCA Srbija.\nAkcija Fiat Restart daje mogućnost da svako ko kupi domaći Fiat 500 L koji se proizvodi u Kragujevcu, uz recikliranje starog ili zamenom polovnog automobila dobije popust i od 2.200 evra. Ovim se kontinuirane aktivnosti ka podizanju svesti o očuvanju životne sredine, u ovom slučaju u vidu reciklaže starih automobila, uspešno sprovode danas kao i prethodnih godina.\nReciklirano više od 14.000 vozila\nZa samo mesec dana trajanja akcije građani su svojom odlukom da stari automobil zamene novim, ponovo iskazali interesovanje za ovaj vid kupovine i sa kompanijom FCA Srbija doprineli da se od početka ovog vida prodaje do danas reciklira više od 14.000 vozila. Potencijal je mnogo veći, reklo bi se, naročito kada se u obzir uzme da sledeće godine na snagu stupaju nove strože mere koje se tiču izduvnih gasova.\n-Ekonomska ponuda i briga o zdravlju i sigurnosti klijenata kao i ekološki aspekt pri kupovini automobila učinili su da kampanja i rezultati budu uspešni i ohrabrujući, osim što su podstakli na odluku o produžetku kampanje svedoče o svesti ljudi o značaju ekologije na šta smo svi ponosni. Bez obzira na naziv kampanje, posebna ponuda nije ograničena samo na brend Fiat nego i na ostale modele FCA Grupe. Zamena po principu “staro za novo” moguća je i za ostale automobile iz game, dakle, pored brenda Fiat i za Fiat Professional, Jeep kao i Alfa Romeo modele. Aktuelni su i različiti vidovi finansiranja od poznatih auto kredita, preko finansijskog lizinga do opcija dugoročnog renta - objašnjavaju u FCA Srbija.


Svi u grču, osim Grčke - Fudbalsko prvenstvo Evrope - Nedeljnik Vreme\nDilema "novi sastavi" ili "oprobane snage" karakteriše početak Dvanaestog evropskog fudbalskog šampionata\nPiše: Krešimir Zicer\nPosle Desetog fudbalskog šampionata Evrope, odigranog u leto 1996. godine u Engleskoj, proslavljeni engleski fudbaler, kasnije i selektor tamošnje reprezentacije Kevin Kigen izjavio je da je "fudbal igra u kojoj 22 igrača pokušavaju da uguraju loptu u gol, a pobeđuju – Nemci". Nemci su tada, "zlatnim golom" Olivera Birofa, u finalu na legendarnom Vembliju pobedili Češku sa 2:1, ekipu u kojoj su briljirali Karel Poborski i Vladimir Šmicer, igrači koji su i ovih dana u sastavu reprezentacije svoje zemlje.\nU trenutku nastajanja ovog teksta (utorak), Česi se muče sa Letoncima na stadionu Munisipal u Aveiru, a Nemci tek treba da startuju na stadionu Dragao u Portu, protiv Holanđana. Međutim, upravo tu negde – između Čeha i Nemaca – krije se kompletna priča o Dvanaestom fudbalskom prvenstvu Starog kontinenta, koje je počelo 12. juna i trajaće do 4. jula u osam portugalskih gradova.\nSTARI ZNANCI: Reč je, naime, o tome da će podmlađeni tim Nemačke, bez obzira na Kigenovu "formulu", teško uspeti da ponovi prethodne uspehe (Nemci su, osim 1996. godine, bili prvaci Evrope i 1972. i 1980), ali su oni praktično jedini sastav koji je ozbiljno žrtvovao portugalsku priču zbog stvaranja reprezentacije koja tek treba da dosegne svetski vrh. Nemci su na to pomalo i primorani, jer je njihov glavni cilj osvajanje titule svetskog šampiona na narednom prvenstvu koje se, kao što je poznato, održava za dve godine upravo na njihovim terenima.\nSvi ostali, posebno glavni favoriti za osvajanje titule evropskog šampiona (od domaćina Portugala i pomenute Češke, preko Francuske, Italije, Holandije i Španije, pa sve do naprasno buknule Švedske), sastavili su nacionalne timove po istom sistemu: spisak zaslužnih plus nekoliko zvezda iz zvučnih evropskih klubova, uz tek ponekog klinca iz domaćeg fudbala koje nisu mogli da izbegnu. Zbog toga se ovo prvenstvo, posebno onim ljubiteljima fudbala koji tokom godine pažljivije prate zbivanja u najjačim evropskim ligama, doima kao nešto "već viđeno", jer su i Rui Košta, i Zidan, i Bekam, i Nedved, i Raul, i Vieri, i Davids… toliko prisutni na "malim ekranima naših TV prijemnika" da se mnogima čini kao da je stalno u toku jedna ista utakmica sa manje-više istim likovima.\nTome je, svakako, doprinela i koncentracija asova u velikim evropskim klubovima, čije utakmice se prate na ovdašnjim televizijama i u kladionicama, pa zato nije čudo što neko novo ime može da se očekuje jedino u sastavu Grčke, ne zato što su naši nekadašnji susedi na otvaranju savladali favorizovane domaćine (2:1), već mnogo više zbog toga što su ti igrači uglavnom izvan pomenutih evropskih gala predstava.\nGRČKE SMOKVICE: Na priči o Grčkoj, međutim, treba se zadržati bez obzira na njihov učinak u preostale dve utakmice u grupi (igraće još sa Španijom i Rusijom) i konačan plasman, jer je ona više nego poučna i gotovo da bi mogla da se prihvati kao obrazac kako se stvara moderna reprezentacija. Grcima, naime, kad su na startu kvalifikacija izgubili kod kuće od Španije i u gostima od Ukrajine, dakle od reprezentacija koje su imale mnogo bolji rejting od njih, nije palo na pamet da kukaju na zlu sreću ili na sudije, već su smenili selektora i doveli iskusnog nemačkog stručnjaka Ota Rehagela, koji se zahvalio desetorici iskusnih igrača i počeo da stvara sasvim nov tim. Potom su dobili šest utakmica zaredom, pobedivši čak i Španiju na njenom terenu i kao prvi u grupi stigli u Portugal, da bi na otvaranju šampionata pokazali šta znači tim i kako se zapravo igra za nacionalne boje.\nDrugim rečima, uradili su sve ono što ovdašnji nadobudni fudbalski ljudi, od funkcionera i trenera pa do samih igrača, nikad neće učiniti, jer već u septembru kad počnu kvalifikacije za Nemačku – opet ćemo, bez obzira na uspeh naše mlade reprezentacije na nedavno održanom prvenstvu za igrače do 23 godine – pod "zastavu" pozvati sve zaslužne, plus "vedete" iz inostranstva koje tamo i ne igraju, plus nekoliko ovdašnjih izvikanih "zvezdica". Drugim rečima, sigurno će igrati Siniša Mihajlović, Savo Milošević i Darko Kovačević!\nNema, međutim, smisla u trenutku dok traje evropski fudbalski vatromet baviti se selekcijom koja je od Azerbejdžana izgubila pet bodova i fudbalskim savezom kome su generalnog sekretara streljali ispred kancelarije. Neumesno je čak i porediti ono što se igra na ovdašnjim terenima sa pravim fudbalom, jer to su gotovo dva različita sporta i to je tema za neku drugu priliku.\nGOL "UŽIVO": Ako jednog dana bude konstituisana novinska forma "tekst uživo" mogu da se proglasim njenim rodonačelnikom, jer je upravo u ovom trenutku letonski centarfor Maris Verpakovskis (inače fudbaler Dinama iz Kijeva) postigao gol protiv trome, spore i pomalo matore odbrane Češke i tako mi, bar u ovom trenutku, dao za pravo da ekipe koje su se oslonile na "oprobane snage" neće bogzna šta napraviti na ovom šampionatu.\nRano je, međutim, da se unapred prognozira neko veliko iznenađenje, jer bi Kigenova izreka sa početka ovog teksta mogla da se preformuliše i ovako: "Fudbal je igra u kojoj 22 igrača pokušavaju da uguraju loptu u gol, a pobeđuje – Zidan" (posle utakmice sa Engleskom i dva njegova pogotka u "zaustavnom vremenu"). Drugim rečima, pošto će samo jedna selekcija napustiti Portugal zadovoljna, u najmanje desetak evropskih fudbalskih velesila doći će do osetnije smene generacija. Dakle, pravi fudbal i nove asove treba očekivati tek u – Nemačkoj.


Press Online :: Nauka :: Auto sa veštačkom inteligencijom naučio vožnju od čoveka\nAuto sa veštačkom inteligencijom naučio vožnju od čoveka\nU magazinu prestižnog američkog Tehnološkog instituta Masačusetsa "MIT tehnolodži rivju", objavljen je tekst pod nazivom "Mračna tajna u srcu veštačke inteligencije", u kojem se navodi da "niko zapravo ne zna kako najnapredniji algoritmi rade to što rade".\n"To bi mogao da bude problem", stoji u tekstu.\nNavodi se da je "prošle godine čudan automobil koji upravlja samim sobom pušten na mirne puteve okruga Monmaut u saveznoj državi Nju Džersi".\n"Eksperimentalno vozilo, koje su razvili istraživači proizvođača čipova "Invidije", nije se po izgledu razlikovalo od drugih autonomnih automobila, ali nije bilo nalik bilo čemu što su prikazali "Gugl", "Tesla" i "Dženeral motors" i pokazalo je rastuću moć veštačke inteligencije", piše u članku "MIT tehnolodži rivju".\nNavodi se da "automobil nije sledio nijednu instrukciju koju mu je zadao inženjer ili programer".\n"Umesto toga, u potpunosti se oslanjao na algoritam uz pomoću kojeg je naučio samog sebe da vozi gledajući čoveka kako to radi. Obezbediti da automobil vozi na ovakav način bilo je impresivno dostignuće. Ali istovremeno, pomalo unosi i nemir, pošto nije u potpunosti jasno kako automobil donosi odluke", stoji u tekstu.\nNavodi se da "informacija iz senzora vozila ide pravo u ogromnu mrežu veštačkih neurona koji obrađuju podatke i onda zadaju komande neophodne da bi se upravljalo volanom, kočnicama i drugim sistemima".\n"Rezultat izgleda da je u skladu sa reakcijama koje bi ocekivali od ljudskog vozača. Ali, šta ako jednog dana uradi nešto neočekivano - udari u drvo, stane kada se uključi zeleno svetlo na semaforu? Kako sada stvari stoje, biće teško odgonetnuti zašto je to učinio. Sistem je toliko složen da bi čak i inženjerima koji su ga osmislili moglo da bude teško da izoluju razlog bilo koje pojedinačne izvedene akcije", navodi se u tekstu magazina Tehnološkog instituta Masačusetsa.\nMagazin navodi da sličnu misteriju izaziva i program "Dip pejšnt", koji se primenjuje u bolnici Maunt Sinaj u Njujorku i vrlo precizno procenjuje bolesti pacijenata, bez bilo kakvog uticaja ili uplitanja lekara ili drugog medicinskog osoblja.


Stevanović: Mijenjati način rukovođenja Narodnom skupštinom | Argumenti\nNaslovna Srpska Stevanović: Mijenjati način rukovođenja Narodnom skupštinom\nStevanović: Mijenjati način rukovođenja Narodnom skupštinom\nŠef Kluba poslanika DEMOS-a u Narodnoj skupštini Republike Srpske Spomenka Stevanović smatra da je nakon posljednje posebne sjednice neophodno mijenjati način rukovođenja Skupštinom, te ući u izmjene skupštinskog Poslovnika, da bi parlamentu bio vraćen dignitet.\n– Kada bude povrijeđen Poslovnik mi glasamo i utvrdi se povreda, ali poslanik zbog toga ne snosi nikakvu sankciju. Na radikalne povrede Poslovnika morate izricati i radikalne kazne – naglašava Stevanovićeva.\nPrema njenim riječima, bilo je očigledno da je na posljednju posebnu sjednicu Narodne skupštine Republike Srpske opozicija došla sa pripremljenim scenariom i da im nije bio bitan dokument Program reformi BiH, o kojem je raspravljano.\nStevanovićeva je navela da je opozicija na toj sjednici zloupotrijebila tolerantnost rukovodstva Narodne skupštine koje nastoji da sjednice vodi korektno.\n– Određeni ljudi iz opozicije tu tolerantnost shvataju kao slabost i u Narodnu skupštinu ulaze da bi provocirali, da bi rekli da su nekoga „patosirali“, ulaze u lične duele, smatrajući to politikom – rekla je Stevanovićeva za ATV.\nOna je dodala da su se kritike za rukovođenje posljednjom posebnom sjednicom najviše odnosile na to da je predsjednik Narodne skupštine Republike Srpske Nedeljko Čubrilović trebalo da poslanika PDP-a Draška Stanivukovića isključi sa zasjedanja kada je počeo da hoda po sali i baca zastavice, ali da je ubijeđena da bi bilo mnogo većih posljedica i „gužve“ da je Čubrilović to učinio.\n– Iako predsjednik Narodne skupštine prema Poslovniku ima mogućnost da isključi određenog poslanika, radi se i o njegovoj procjeni šta bi to u tom momentu izazvalo – pojasnila je Stevanovićeva.\nOna je naglasila da su napadi opozicije krajnje nekorektni s obzirom na to da je Program reformi BiH prvi dokument kojim se prekida opredjeljenje za ulazak BiH u NATO i da je srpski član Predsjedništva BiH Milorad Dodik uložio velike napore da to postigne.\n– Program reformi je zaista program saradnje sa NATO, a najbitnije je da se u dokumentu kaže da se njime ne prejudicira članstvo – istakla je Stevanovićeva.\nKomentarišući promjenu rukovodstva DNS-a, nakon ostavke Marka Pavića, Stevanovićeva, koja je i potpredsjednik DEMOS-a, rekla je da je sunovrat DNS-a počeo 2016. godine, bez obzira na to što je na posljednjim izborima ta politička partija osvojila najveći broj glasova od kako postoji.\n– Shvatili smo u kom pravcu to ide kada je krenuo nagli priliv – funkcionera iz drugih stranaka, te ljudi koji su ulazili u DNS da bi zaštitili svoj kapital ili dobili neke funkcije, te ih iskoristili za lične interese – rekla je Stevanovićeva.\nOna je dodala da su u vezi sa tim ona i predsjednik DEMOS-a Nedeljko Čubrilović pokušali da upozore Pavića.\n– Za sve poštene članove DNS-a koji su sada shvatili šta se dešava i ne osjećaju se dobro u toj partiji, vrata DEMOS-a su otvorena, ali ne i onima kojima je cilj funkcija – rekla je Stevanovićeva.


“60 minuta” o razgraničenju: Zašto niko ne spominje suživot kao opciju - Bujanovačke\nPočetna NASLOVNA “60 minuta” o razgraničenju: Zašto niko ne spominje suživot kao opciju\nBujanovačke1. mar 2019.NASLOVNA, POLITIKA0\nBujanovac, 1. mart 2019. (Izvor i foto: JV) –U debati o razgraničenju u emisiji Južnih vesti „60 minuta“, vlasnik televizije Spektri iz Bujanovca Nedžad Beljulji rekao je da su Srbi i Albanci smetnja jedni drugima i da mora doći do sporazuma i razgraničenja, general Momir Stojanović smatra da je takav scenario protivustavan, dok je Nikola Lazić, urednik portala Bujanovačke, pitao zašto niko ne spominje suživot Srba i Albanacakao opciju.\nRazgraničenje – nova balkanska politička tema obavijena velom tajne. Učesnici debate “60 minuta” Južnih vesti imali su oprečna mišljenja o ovakvom modelu rešenja srpsko-albanskih odnosa.\nBivši direktor Vojno-bezbednosne agencije Momir Stojanović kaže da je lansirana ideja o razgraničenju nerealna i da njom Aleksandar Vučić i Hašim Tači samo kupuju vreme jer su pregovori zapeli u ćorsokak.\n“Jedino Tači i Vučić znaju dokle je ta ideja došla. Sa aspekta Srbije razgraničenje je nemoguća misija jer postojeći Ustav garantuje teritorijalnu celovitost Republike Srbije. Da bi se bilo kakve korekcije državne granice desile, mora da dođe do promene Ustava. Ukoliko Vučić hoće kao Zaev da prvo postigne dogovor, to je protivustavno”, kaže Stojanović.\nPo rečima Nedžada Beljuljija, Albanci sa juga nezadovoljni su statusom u državi, i lojalni su Srbiji onoliko koliko moraju, a ne doživljavaju državu Srbiju kao svoju.\n“Možda bi kroz razgraničenje mogli da se otarase problema. Albanci sa juga Srbije su Srbiji problem i biće sve vreme problem. Takođe će Srbi na severu Kosova biti problem Vladi Kosova. Mislim da tu treba da se nađe rešenje kroz dogovor, rat nije rešenje i ratovi su iza nas”, kaže Beljulji.\nProstor za saradnju Beljulji vidi u ekonomiji, a kaže da je iseljavanje stanovništva jedan od najvećih problema.\nUrednik portala Bujanovačke, novinar Nikola Lazić, smatra da se niko ni ne trudi da Albance integriše u sistem na jugu Srbije, a da sa komšijama u Bujanovcu sasvim normalno žive.\nLazić je pitao zašto se umesto razgraničenja ne govori o suživotu Albanaca i Srba.\nRaspoloženje Albanaca tumači kao ubedljivo većinsko za pripajanje Kosovu, ali da ih i u tom scenariju muče praktične stvari, kao što je – odkoga će primati penziju.\n“Zajedničko svima je jedna vrlo ozbiljna napetost jer je jug Srbije dugo godina talac odnosa Beograda i Prištine, što se vrlo negativno i vrlo loše odražava na svakodnevni život. Jug je poligon, ogledno dobro, koje služi raznim vlastima kad treba da se izazove neki incident”, kaže Lazić.\nTAGdebata južne vesti momir stojanović nedžat behljulji nikola lazić razgraničenje\nPrevious PostTabaš na čelu i okružnog fudbalskog saveza Next PostRada Trajković među govornicima na protestu u Vranju\nPrevara: Pojavio se lažni sajt Južnih vesti


20.03.2019 u 19:09\nŽITORAĐA - Osnovni sud u Prokuplju je ukinuo pritvor Milanu Blagojeviću, Miljanu Saviću i Milošu Jankoviću iz Žitorađe, koji su osumnjičeni za nasilničko ponašanje prema predsedniku Opštine Žitorađa Ivanu Stanojeviću. Istom sudskom odlukom njima je izrečena zabrana komunikacije sa svedocima u sudskom postupku. Ova trojica su uhapšena pre dva dana nakon tuče u kabinetu predsednika Opštine Žitorađa Stanojevića u kojoj je predsedniku pocepana košulja a jedan od učesnika Milan Blagojević zadobio povrede lica i glave. Predsednik opštine u izjavi policiji rekao je da su ga u kabinetu fizički napali i tukli Blagojević, Savić i Janaćković pa im je određena mera policijskog zadržavanja do 48 sati. Pre hapšenja Blagojević je u izjavi za agenciju Beta rekao da su ga u kabinetu\n11.11.2018 u 13:25\nMladić u Negotinu preminuo posle tuče\nNEGOTIN – Stefan B. (17) godina preminuo je u Negotinu posle tuče u kojoj je učestvovao. Njega je policija zatekla s vidnom povredom iznad oka i u alkoholisanom stanju, javio je Blic, prenosi Tanjug. Povređeni tinejdžer prevezen je u hitnu medicinsku službu u Negotinu, ali je njegov otac odbio da bude adekvatno medicinski pregledan i zbrinut, i odveo ga je kući, gde je preminuo. Biće obavljena obdukcija da bi se utvrdio uzrok smrti.


Američka ambasada: Cilj SAD članstvo Srbije u EU i međusobno priznanje Beograda i Prištine | Radio Kosovska Mitrovica\n9. February, 2021 19:44 |\n“SAD i u vreme bivšeg predsednika Donalda Trampa kao i sadašnjeg predsednika Džozefa Bajdena i dalje dele glavni spoljnopolitički cilj Srbije o pristupanju EU, a normalizacija odnosa sa Kosovom, uz međusobno priznanje kao osnov, odavno je prepoznata kao ključ postizanja tog cilja”, navodi se u izjavi koju je portparol ambasade SAD u Beogradu Džejms Hagengruber uputio “Tanjugu”.\nDžejms Hagengruber je naveo da je bivši predsednik Tramp takođe veoma jasno izrazio tu politiku.\n“Na primer, 2019. pisao je predsedniku Aleksandru Vučiću o ‘nepokolebljivoj podršci’ SAD produbljivanju regionalne saradnje, a posebno njegovoj posvećenosti normalizaciji odnosa sa Kosovom”, navodi se u izjavi Hagengrubera povodom pisma koji je aktuelni američki predsednik Bajden uputio Vučiću povodom Dana državnosti, a u kome se apostrofira i međusobno priznanje Beograda i Prištine.\nHagengruber ističe da je “na dvema stranama da postignu dogovor koji obe mogu da podrže” i izražava uverenje da bi uzajamno priznavanje trebalo da bude centralni element trajne normalizacije odnosa.\n“Takav istorijski sporazum, sa uzajamnim priznavanjem u svojoj suštini, izgradio bi put ka ciljevima evropskih integracija i ekonomskog rasta Srbije”, navodi portparol američke ambasade.\nHagengruber dodaje da SAD ne žele ništa drugo nego da Srbija uspe u svojim težnjama ka EU, a da je povratak dijalogu Beograda i Prištine, uz pomoć EU, presudan za taj uspeh.\nPodseća na reči Bajdena da “sveobuhvatno rešenje koje će dovesti do međusobnog priznavanja, očuvanja suvereniteta i teritorijalnog integriteta obe države i jačanja njihovih demokratskih institucija od suštinske je važnosti za napredak Kosova i Srbije”.\nDodaje da bi to, kako kaže, “poboljšalo bezbednost i prosperitet obe zemlje, pogodovalo njihovim težnjama za članstvom u EU i drugim multilateralnim institucijama i podržalo trajni cilj da cela Evropa živi u miru i slobodi”.\n“Srbija se sada nalazi na uzbudljivoj i izazovnoj tački prerastanja u dinamičnu, modernu državu u društvu svojih suseda, u ujedinjenoj i slobodnoj Evropi”, kaže on i naglašava da SAD nastavljaju da podržavaju Srbiju na tom putu za postizanje trajnog prosperiteta, mira i stabilnosti.\nPortparol američke ambasade poziva se i na reči Bajdena iz pisma-čestitke Vučiću i ističe: “Unapred se radujemo što ćemo sa Srbijom zajedno raditi “na produbljivanju prijateljskih veza između naših zemalja”.


Xiaomi Mi Air Purifier PRO EU - Odlična cena - Online prodaja - Apoteka Živanović\nCena: 284.40 EUR\nUšteda: 34.48 EUR\nProširena oblast prečišćavanja do 60m2\nDa bi unutrašnji vazduh bio čistiji, Mi Pro povećava primenljivo područje sa 30m2 na 60m2. Nadograđeni Mi Pro ima veću efikasnost prečišćavanja, a zauzima malo prostora.\nPovezivanje na Mi Home aplikaciju\nTežina (Kg): 9.7 kg\nDimenzije: 735×260×260 mm\nBez obzira na to gde ste, lako možete prilagoditi optimalni kvalitet unutrašnjeg vazduha uz pomoć Mi Home aplikacije koja je dostupna na Android i na IOS platformama.\nUbrzajte prečišćavanje vazduha do 500m3/h\nOsvežite vazduh u vašoj prostoriji brzo\nXiaomi Mi Air Purifier Pro prečišćivač vazduha optimizuje sistem pod pritiskom vazduha i omogućava da stopa isporuke prečišćenog vazduha (CADR) dostigne do 500m3/h, što znači da prečisti 500m3 za jedan sat. Možete unaprediti kvalitet vašeg života u domu čistim vazduhom i osećati se kao da šetate kroz šumu.


PAMETNI LJUDI JE NECE PRIMITI.\nZARAŽEN PREMIJER FBiH Fadil Novalić pozitivan na virus korona\n"TREBAĆE NAM IZOLOVANA KASARNA" Novalić najavio sastanak svih nivoa vlasti zbog virusa korona\nPorodica Kovačević iz Gornje Pisakvice kod Banjaluke već se 19 godina bore sa opakom i retkom bolešću od koje boluje njihov sin Nikola.\nProces vakcinacije u svetu traje već otprilike mesec dana i od pet vakcina koje su odobrene vakcinisano je više od 41 milion ljudi. Neke zemlje taj proces provode brže, neke sporije, a neke nikako, među kojima je i Bosna i Hercegovina.\nU požaru koji je večeras izbio u sarajevskoj opštini Ilidža, izgorela su dva automobila.\nManji požar izbio je u napuštenom objektu bivše Građevinske škole u banjalučkom naselju Lazarevo zbog čega su na teren izašli vatrogasci.\nMinistar prostornog uređenja, građevinarstva i ekologije RS Srebrenka Golić istakla je da je zemljotres najvažniji parametar da nuklearno odlagalište ne može biti na Trgovskoj Gori, jer je epicentar bio samo 25 do 28 kilometara od te lokacije.\nRatni saborci likvidirani, Ćelo presudio sam sebi\nIsmet Bajramović Ćelo (42) ubio se hicem u slepoočnicu iz pištolja koji je nađen u stanu pored njegovog tela, potvrđeno je nakon jučerašnje obdukcije.\nPorodica Milošević, u kojoj je šestoro mališana, zbog požara je ostala bez krova, pa im je neophodna pomoć.\nZeničanin J. A. (45) povređen je juče u 9.30 sati u ugostiteljskom objektu “Mon” u zeničkoj ulici Lukovo polje, nakon što ga je fizički napao sugrađanin K. N., potvrđeno je iz Ministarstva unutrašnjih poslova Zeničko-dobojskog kantona.\nZbog nepodmirenih obaveza po osnovu kredita vezanih za švajcarski franak, kojeg više nisu mogli da plaćaju, bankari su Gordani i Rajku Todoroviću iz Gradiške zaplenili kuću i ugostiteljski objekat u izgradnji.


Gref: Ramljak ucjenjuje Sberbanku – The PRESTIGE\nPrvi čovjek ruske Sberbanke Herman Gref nazvao je ucjenjivačkim isključivanje te banke iz Savjeta povjerilaca, formiranog u okviru postupka vanredne uprave nad hrvatskim koncernom “Agrokor”, te poručio da će ova banka zaštitu prava potražiti na sudu\n“Ta neispravna odluka vanrednog povjerenika za `Agrokor` /Ante Ramljaka/ može se shvatiti kao ucjena”, rekao je Gref.\nOn je podsjetio da je 10. novembra vanredna uprava “Agrokora” osporila Sberbanci potraživanja od 1,13 milijardi evra, čime je isključila tu banku iz Savjeta povjerilaca, prenose hrvatski mediji.\n“Takvi postupci vanrednog povjerenika su, blago rečeno, apsolutno nekorektni. To da prihvatanje ili odbijanje prava na vraćanje naših potraživanja ili njihovo stavljanje pod sumnju zavisi od realizacije našeg prava da ih ostvarimo sudskim putem, faktički se može shvatiti kao ucjena”, rekao je Gref.\nOn je dodao “da je ucjena vanrednog povjerenika za `Agrokor` prema jednom od ključnih kreditora vrlo čudna situacija”, te da se Sberbanka zalaže za transparentnost u procesu oživljavanja koncerna.\nVanredni povjerenik Vlade Hrvatske za “Agrokor” Ante Ramljak danas je od uprava preduzeća iz sistema koncerna zatražio sazivanje glavnih skupština akcionara na kojima bi trebalo da bude odlučeno o pokriću gubitaka zabilježenih u prošloj godini.\nTakvu mogućnost ranije su najavili Ramljak i advokat “Agrokora” Tin Dolički, s obrazloženjem da je ruska banka pokrenula niz sporova, te da potraživanja pokušava da naplati u inostranstvu.\nOvim potezom, Ramljak je izbacio Sberbanku iz glasanja o nagodbi, nakon čega će, najvjerovatnije, uslijediti tužba ove ruske banke, koja je bila najveći kreditor “Agrokora”.


Potočari: Komemoracija žrtvama Srebrenice - Sputnjik Srbija\n14:18 11.07.2020 Preuzmite kraći link\nPredsednica Udruženja Pokret majke enklave Srebrenica i Žepa Munira Subašić je poručila da „majke nikada neće posustati od progona zločinaca“, te dodala da je to njihovo „pravo i obaveza“.\nSubašićeva je poruci dala i aktuelan ton, pa je predsednika Srbije Aleksandra Vučića označila kao „najodgovornijeg“, jer, kako je navela, daje utočište zločincima u Srbiji.\nČovek se moli sedeći između grobnog kamenja u Potočarima, blizu Srebrenice, Bosna, subota, 11. juli 2020.\nPredsednik Vučić je, inače, na današnji dan 2015. došao u Potočare da oda poštu žrtvama prošlog rata, a onda je brutalno napadnut kamenicama, a napadači na njega do danas nisu identifikovani i sankcionisani, prenosi Tanjug.\nBivši američki predsednik Bil Klinton, koji je svojevremeno boravio u Srebrenici, rekao je da je 11. juli „uznemirujući podsetnik svima na užasnu cenu koju smo platili zbog dešavanja u prošlosti”.\nAmerički državni sekretar Majk Pompeo je rekao da su SAD „odigrale ključnu ulogu u zaustavljanju rata u Bosni i Hercegovini“, a da su administracija i lideri u poslednjih 25 godina revnosno radili na zaštiti sećanja na žrtve genocida, privođenje zločinaca pravdi i borbi za istinu”.\nPredsednik Francuske Emanuel Makron je kazao da „Srebrenica ostaje bolan simbol neuspeha međunarodne zajednice u pružanju zaštite civilima kada im je ta pomoć bila najpotrebnija“.\nBošnjački član Predsedništva BiH Sefik Džaferović je rekao je da „genocid nije sprečila ni Srbija, ni Evropska unija iako su to mogle“, a da se danas, umesto katarze i izvinjenja, kako je naveo, „isto onako planski i sistematski nastoji negirati genocid“.\nNagrađivani filmski režiser Samir Mehanović pali sveće u znak sećanja na žrtve u Potočarima\nLider bošnjačke SDA Bakir Izetbegović je u svojoj poruci rekao da „međunarodna zajednica nije odbranila Srebrenicu pre 25 godina, ali da danas ima priliku da odbrani istinu koja se dovodi u pitanje+“, te poručio da se pridružuje apelu da visoki predstavnik iskoristi bonska ovlašćenja i nametne zakon o odabrani negiranja genocida.\nPapa Franja je konstatovao da „nažalost, mržnja koja je doprinela ovakvom krvoproliću i dalje je prečesto prisutna u različitim delovima sveta”, te da se nada da će je zameniti dela onih koji teže da izgrade bolju budućnost, svet mira za generacije koje dolaze kroz dijalog razumevanja i uvažavanja drugih”, a njegovu poruku pročitao je nadbiskup Luiđi Pezuto, apostolski nuncij u BiH.\nPovodom današnje komemoracije u Potočarima oglasio se i hrvatski predsednik Zoran Milanović ocenivši da se, kako je naveo, „genocid dogodio“, da ga „ne treba osporavati“ i da je „važno da se zna ko ga je počinio“.\nCrnogorski predsednik Milo Đukanović, kojeg su bošnjački lideri inače pozvali da ove godine dođe u Potočare, ali ga je u tome sprečila epidemija virusa korona, ocenio je da, kako je rekao, „ovaj strašni zločin nad bošnjačkim narodom i danas nameće ista pitanja. Zašto?“ i istakao da je „ponosan što je Crna Gora bila prva država u regionu koja je pre 11 godina usvojila Deklaraciju o prihvatanju Rezolucije Evropskog Parlamenta o Srebrenici“.\nVisoki predstavnik u BiH Valentin Incko, na kojeg su Bošnjaci vršili pritisak da u skladu sa bonskim ovlašćenjima donese zakon o zabrani negiranja genocida, rekao je da „virus ne može da spreči okupljanje plemenitih srca da se danas sećaju i mole za žrtve“.\nŽene se šetaju između grobnog kamenja u Potočarima, blizu Srebrenice, Bosna, subota, 11. juli 2020.\nSrpski političar, lider LDP-a Čedomir Jovanović, koji se nalazi u bolnici zbog zaraze korona virusom je na svojoj fejsbuk stranici napisao, između ostalog, da su “sudske presude Mladiću i Karadžiću mala uteha za majke“ i da, kako je naveo, „ne postoje godine zatvora koje mogu nadoknaditi ijednu izgubljenu glavu…“.\nNakon službenog dela komemoracije, usledilo je polaganje cveća i verski program.\nInače sećanje na srebreničke žrtve se i ove godine, uprkos epidemiji virusa korona, obeležava nizom manifestacija u Federaciji BiH.\npandemija, komemoracija, Srebrenica


Predstavnici FMUP-a sa delegacijom Švicarske agencije za razvoj i saradnju dogovorili realizaciju projekta „Rad policije u zajednici“\nSARAJEVO, 10. februar/veljača 2009. – Muhidin Alić, federalni ministar unutrašnjih poslova, i Zlatko Miletić, direktor Federalne uprave policije, danas su se sastali sa delegacijom Švicarske agencije za razvoj i saradnju na čelu sa Peterom Schorerom, direktorom projekta.\nNa današnjem sastanku, koji je održan u Federalnom ministarstvu unutrašnjih poslova, razgovaralo se o realizaciji projekta „Rad policije u zajednici u BiH“, te posebno o izradi priručnika koji bi se koristio u obje Policijske akademije u BiH.\nMinistar Muhidin Alić je istakao da je Federalno ministarstvo unutrašnjih poslova ponosno što je dio jednog ovakvog projekta kao što je „Rad policije u zajednici“.\n„U tom kontekstu, a radi ostvarenja konkretnih rezultata, mi smo izdvojili 50 hiljada KM za realizaciju ovog projekta. On će se posebno odnositi na relizaciju obaveza iz Akcionog plana borbe protiv maloljetničke delinkvencije u FBiH. Zaista mi je drago da ovakav projekt ima podršku i drago mi je što će doći do realizacije“, istakao je ministar Alić.\n„Naš plan je da radimo po četiri mjeseca u svakom kantonu, sa grupom ljudi koji su određeni ispred tih kantona. Način rada neće biti identičan, jer nije svaka sredina ista. Već smo imali sastanke sa predstavnicima MUP-a Kantona Sarajevo, koji nisu krili zadovoljstvo zbog učestvovanja u ovom projektu“, kazao je Schorer, dodajući da je planirano da ovaj projekt u smislu obuke po kantonima bude okončan do kraja 2010. godine.\nKada je riječ o izradi jedinstvenog udžbenika za policijske akademije u BiH, Schorer je potcrtao da je neophodno da u izradi ovog udžbenika učestvuje što više stručnjaka iz BiH.\nUčesnici sastanka su se složili da je sačinjavanje priručnika za policijske akademije značajan korak naprijed u relizaciji projekta, sa čijom će se realizacijom nastaviti i u ovoj godini. (KRAJ)


Rusi izneli detalje vezane za pad Il-20 u Siriji: Izrael je KRIV (VIDEO) | Najnovije vesti - Srbija danas\n23.09.2018. • 10:30 Srbija Danas/Sputnik\nFoto: Youtube Printscreen/RT на русском\nKonašenkov predstavio hronologiju tragedije iz minuta u minut\nPortparol Ministarstva odbrane Rusije general-major Igor Konašenkov na konferenciji za medije dao je detalje rušenja aviona Il-20 u Siriji.\nMinistarstvo je predstavljalo hronologiju tragedije iz minuta u minut sa prikazom objektivnih podataka radarskih sredstava o situaciji u vazduhu iznad Sirije 17. septembra i dejstava izraelske avijacije u oblasti avionske nesreće.\nIzraelsko vazduhoplovstvo upozorilo je ruske kolege o planiranom napadu na industrijske objekte u Sirije 17. septembra u trenutku početka napada, a ne blagovremeno, čime je narušio sporazum iz 2015. godine o sprečavanju incidenata u vazduhu, saopštio je Konašenkov.\nOn je istakao da izraelska vojska nije navela mesto svojih lovaca F-16.\n- Tokom razgovora predstavnica štaba vazduhoplovnih snaga Izraela saopštila je da su ciljevi, na koje se planira napad izraelskih aviona, nalaze na severu Sirije - rekao je portparol.\n- Kao što vidite na mapi, vazdušni napadi Izraela nisu izvedeni u severnom delu Sirije, već na području Latakije, koja je zapadna provincija, a sam grad Latakija se nalazi na zapadnoj obali zemlje - dodao je Konašenkov.\n- Izraelski pilot morao je da zna da je efikasna reflektujuća površina aviona Il-20 značajno veća od analogne površine lovca F-16 i upravo ruski avion će biti najverovatnija meta protivavionske rakete - dodao je Konašenkov.\n- Ministarstvo odbrane Rusije smatra da su za obaranje izviđačkog aviona Il-20 u Siriji krive izraelske vazduhoplovne snage, koje su ili delovale neprofesionalno ili su izvršile kriminalnu nemarnost - istakao je Konašenkov.\nTagovi: Sirija, Sirija uživo, Irak, Jemen, Igor Konašenkov, Il 20\ni sta ce sad opet nista ko i sa turskom\npa ne bi to oni namerno\ninace su oni poznati samo po tome da pomazu i sire terorizma, bas ko i ona druga najdemokratskija drzava na svetu preko velike bare a da istovremeno rone krokodilske suze nad holokaustom


Na pitanje da li zna kada će doći do sastanka sa SPS, pošto je lider socijalista Ivica Dačić rekao da će sastanak, na kome će se razgovarati o eventualnom zajedničkom nastupom sa SNS na parlamentarnim izborima, trebalo da bude do kraja nedelje, Mihajlovićeva je za TV Tanjug rekla da ne zna i da pretpostavljam da se lideri dve stranke o tome dogovaraju.\n- Ja nemam tačnu informaciju. Moj stav je, koji je od ranije poznat i možda se kosi sa mnogi stavovima, da SNS treba da ide posebno na izbore bez zajedničke liste sa SPS. Ali, kako se u stranci budemo dogovorili, tako će i biti, jer kada se odluka donese, onda se i poštuje - navela je ona.\nNa pitanje da li podržava odluku SNS da Aleksandar Šapić bude kandidat naprednjaka za gradonačelnika Beograda, Mihajlovićeva je odgovorila:\n- Sve što se kao SNS dogovorimo - to je zajednički stav. Šapić je prvi na listi za Beograd - rekla je ona.\nMihajlovićeva je dodala da kada je reč o kandidatima SNS za funkcije, treba sačekati da se završe izbori, pa da se onda o tome ragovara.\n- To se odnosi na sve izbore koje ćemo imati u aprilu - rekla je ona.\nZorana Mihalović SNS SPS Izbori\nOrestijević (CESID): Odluka SNS i SPS je matematička, činjenica je da oni ne moraju da sklapaju koalicije


Britanski vojni ministar: Rusija odustala od partnerstva sa Zapadom - Sputnjik Srbija\n21:16 09.10.2016 (osveženo 14:25 20.10.2016) Preuzmite kraći link\n„Veoma smo uznemireni. Posmatramo mnogo agresivniju Rusiju. Nadali smo se da će Rusija postati partner Zapada, ali očigledno je da je odlučila da postane suparnik“, izjavio je Falon u intervjuu Bi-Bi-Siju.\n„Rusija je koristila mišiće na Crnom moru, militarizovala je Krim, videli smo kakav je pritisak izvršen na baltičke zemlje“, dodao je britanski ministar. On nije precizirao na koji je način i kada Rusija „militarizovala Krim“, gde se od 1783. godine nalazi Štab Crnomorske flote Ruske Federacije.\nFalon je, takođe, izrazio nezadovoljstvo ruskom politikom u vezi sa sirijskim pitanjem. On se, pre svega, založio za stvaranje zona zabrana letova u Siriji. Prema njegovim rečima, to je za sada nemoguće, jer nema garancija da Rusija neće napadati avione međunarodne koalicije u vazduhu.\nAmerički general Dejvid Golfin u junu je izjavio da je američka avijacija spremna da obezbedi stvaranje zona zabrane letova u Siriji, ali da joj je za to neophodna dozvola da obara ruske avione.\nPortparol ruskog predsednika Dmitrij Peskov je izjavio da Moskva ne preduzima nikakve korake usmerene na izmenu strateškog odnosa snaga koji bi mogli da izazovu bilo kakvu uznemirenost u sferi bezbednosti.\namerička avijacija, zona zabrane letenja, međunarodna koalicija, Majkl Falon, Baltičke zemlje, Zapad, Sirija, Velika Britanija, Krim


PLATE I PENZIJE MORAJU OSTATI ZAMRZNUTE I U 2010. GODINI PORUČUJE MMF\nStalni predstavnik Međunarodnog monetarnog fonda za Srbiju Bogdan Lisovolik, izjavio je da nije imao razgovore sa Vladom Srbije povodom zahteva sindikata da se povećaju plate u javnom sektoru, ali je podsetio da je postojećim stendbaj aranžmanom koji Srbija ima sa MMF-om dogovoreno da plate u javnom sektoru i penzije ostanu zamrznute tokom čitave 2010. godine.\nOn kaže da je neophodno i više napora da se zaista reformišu firme koje su u vlasništvu države. Neka od tih preduzeća treba pripremiti za potpunu ili delimičnu privatizaciju. Sektor javnih preduzeća u Srbiji još je preglomazan i njegovo restrukturiranje dalo bi veće šanse za razvoj privatnog sektora.\nOn je dodao da se potpuno slaže s kolegama iz Svetske banke koji upozoravaju da Srbija sporo realizuje odobrene projekte što, kako je dodao, sužava Srbiji mogućnost da obnovi dotrajalu infrastrukturu. "Ovo je propuštena prilika za ekonomski rast", zaključio je on.


Sporazum o slobodnoj trgovini Kosova i Albanije stupio na snagu\nSporazum o slobodnoj trgovini Kosova i Albanije stupio na snagu 01.Okt.2003, 11:00, Izvor: B92\nPriština -- Sporazum o slobodnoj trgovini između Kosova i Albanije u sredu je zvanično stupio na snagu, nakon mesec dana odlaganja. U Vermici, na graničnom prelazu između Kosova i Albanije, nadležni u kosovskoj carini potvrdili su da je u sredu izjutra počela primena odredbi prema kojoj su svi proizvodi domaćeg porekla iz obe zemlje oslobođeni carine. Sporazum o slobodnoj trgovini >> Pročitaj celu vest na sajtu B92 << poptisan je između predstavnika albanskih vlasti i UNMIK-a u ime Kosova, i tom prilikom je ocenjeno da to otvara mogućnost za dinamičniji razvoj obe zemlje. Sporazumom će biti liberalizovano 50 odsto trgovine između Kosova i Albanije, dok će za šest godina postepeno biti oslobođeno plaćanja dažbina gotovo 90 odsto robe. Kosovski ministar za Trgovinu i industriju Ali Jakupi izjavio je da nedefinisani status Kosova neće biti prepreka za potpisivanje sporazuma o slobodnoj trgovini između Kosova i drugih zemalja, najavljujući skoro potpisivanje ovakvog sporazma i sa BiH.\n01.Okt.200301.Okt.2003: Ekonomija01.Okt.2003: B92Dan pre: 30.Sep.2003Dan pre: EkonomijaDan pre: B92Dan posle: 02.Okt.2003Dan posle: EkonomijaDan posle: B92


Izvor: Sportske.net, 26.Nov.2020, 23:06\nTrener Crvene zvezde Dejan Stanković rekao je da su njegovi fudbaleri večeras protiv Genta ostvarili veliku pobedu.\n"Možda nije bilo lepo, ali idemo na rezultat. Ovde ne stajemo, idemo dalje. Matematički još nismo obezbedili proleće u Evropi, ali je ovo velika pobeda jakog tima koji ne odustaje ni centimetar. Nećemo spuštati gard dok ne bude gotovo", rekao je Stanković za televiziju Arena.\nZvezda je pobedila Gent sa 2:0 i veoma je blizu plasmana >> Pročitaj celu vest na sajtu Sportske.net << u narednu fazu Lige Evropa.\nCrveno-beli su bili nekompletni, pošto je mnogo igrača izostalo zbog korona virusa i povreda.\n"Svaka čast momcima. Pričali smo pre utakmice da je pet ozbiljnih momaka ostalo u Beogradu, ali u ovoj ekipi su svi standardni što se i videlo", kazao je Stanković.\n"To što mi imamo, retko ko ima. Iz svlačionice se izlazi na teren. Ovo je borba, kada se krvari, izađe prljav sa terena i mrtav umoran. Ne može drugačije. Sve ide njima, sve čestitke", istakao je Dejan Stanković.\nCrvena zvezda će u sledećem kolu Lige Evropa dočekati Hofenhajm sledećeg četvrtka, dok će u poslednjoj utakmici gostovati Slovanu.\nSportske.net: Zvezdina igra dovedena do ''perfekcije''?\nKurir: TAKTIČKI SAVRŠENO! Degenek: Perfektna utakmica, fenomenalan posao!


PREDSJEDNIK SAVJETA STRANIH INVESTITORA\n16.01.2017. 19:40h Ažurirano: 16.01.2017. 19:40h\nIzazov za poboljšanje investicione i poslovne klime u Crnoj Gori na dugi rok je unapređenje javne uprave, tržišta rada i poreske politike, ocijenio je predsjednik Upravnog odbora Savjeta stranih investitora Kristof Šoen.\nSmatra da se kapaciteti javne uprave moraju poboljšati , kao i saradnja između jedinica javne uprave, u korist efikasnosti.\n“Tržište rada treba da bude fleksibilnije u smislu odnosa između zaposlenih i poslodavaca, koji će, nadamo se, biti postignut sa izmjenama i dopunama Zakona planiranih za 2017”, rekao j Šoen "Vijestima".\nOn smatra da je Savjet stranih investitora odličan mehanizam za poboljšanje investicione klime u Crnoj Gori.\n“Članovi Savjeta vjeruju da je Crna Gora dobar izbor kao investiciona destinacija i da ima da ponudi nešto što druge zemlje nemaju. Crna Gora nastavlja da ubrzano napreduje u procesu pristupanja EU i NATO, što vjerujem da će obezbijediti dugoročnu stabilnost i bezbjednost i donijeti niz ekonomskih benefita, uz pozitivan uticaj na poslovnu klimu. Naravno, postoji mnogo prostora za unaprejeđenje poslovnog ambijenta, ali svjesni smo da je to dugotrajan proces za koji je neophodna saradnja svih zainteresovanih strana. Imajući to u vidu, Savjet jasno prepoznaje svoju ulogu, a najkonkretniji doprinos daje izdavanjem „Bijele knjige“, koja predstavlja jednu vrstu ocjene ili mišljenja naših članova o ukupnoj investicionoj klimi”, kazao je Šoen.\nOn je najavio da će novo, sedmo izdanje “Bijele knjige”, u kojem su prepoznate i ostale najznačajnije biznis barijere sa kojima se suočavaju članovi Savjeta, biti objavljeno i predstavljeno javnosti krajem januara 2017.\n“Kroz 'Bijelu knjigu' ćemo dati konkretne preporuke za otklanjanje barijera koje smo mi prepoznali kao ključne. Kroz kontinuiranu komunikaciju sa Vladom Crne Gore preporuke se razmatraju i dogovaraju se sljedeći koraci u nvezi sa njihovom realizacijom. Dodatno, naši članovi učestvuju u radu različitih savjeta kreiranih od strane Vlade i lokalnih jedinica samouprave koji tretiraju različite teme i predstavljaju važan vid komunikacije”, objasnio je Šoen, i dodao da ih u narednom periodu očekuje upoznavanje sa novom Vladom i sastanak sa premijerom.\nNa pitanje da li je u ovoj godini nešto urađeno u smislu poboljšanja uslova poslovanja stranih kompanija u Crnoj Gori, on je odgovorio da se za prethodni period može reći da je bio period stabilnosti, bez većih promjena na ekonomskom planu.\n“Ovu stabilnost, ali i sporiji tempo reformi, tj. stagnaciju, prepoznali su i naši članovi. Konkretno, za tržište rada i zapošljavanje, poreze/doprinose i korporativno upravljanje naši članovi smatraju da im je potrebno dodatno unapređenje, dok su vladavina prava i razvoj nekretnina zabilježili pozitivne trendove. Takođe, kada su u pitanju sektori, ocjene za turizam, energetiku i telekomunikacije su porasle dok je rejting za bankarstvo/finansije smanjen. Činjenica da se neke od preporuka ponavljaju iz prethodnih izdanja pokazuje da naši članovi i dalje osjećaju nedostatke u implementaciji propisa i svakodnevnoj praksi”, rekao je Šoen.\nImaju 8.000 zaposlenih i čine trećunu BDP-a Crne Gore\nSavjet stranih investitora ima 34 člana i, kako je kazao Šoen, ta se baza stalno širi.\n“Naši članovi su ugledne i poznate kompanije koje posluju u mnogim zemljama širom svijeta. Oni obavljaju različite poslovne aktivnosti i upravo ta različitost nam omogućava da imamo uvid u gotovo sve važnije poslovne sektore u Crnoj Gori. Naši članovi dolaze iz sektora i industrija kao što su bankarstvo, osiguranje, telekomunikacije, turizam, energetika, proizvodnja, izgradnja i drugi”, naveo je Šoen.\nDodaje da članovi Savjeta obezbjeđuju posao za oko 8.000 zaposlenih i čine oko 30 odsto nacionalnog brutodomaćeg proizvoda (BDP).\n“Naša glavna uloga je proaktivan pristup uspostavljanju stimulativnije i prijemčivije poslovne klime u zemlji, ali i saradnja i dijalog između Savjeta i zvaničnih organa u Crnoj Gori i povezivanje s drugim stranim organizacijama i investitorima u regionu Jugoistočne Evrope”, zaključio je Šoen.\nKristof ŠoenJavna upravatržište rada


LGBT osobe: Srbija nebezbedna za sve graðane - B92\nLGBT osobe: Srbija nebezbedna za sve graðane\nBeograd -- Pripadnici LGBT populacije smatraju da je društvo u Srbiji nebezbedno za sve graðane, pokazalo je istraživanje Centra za istraživanje javnih politika.\nIzvor: Beta sreda, 10.05.2017. | 18:55\nOsim toga, navodi se i da postoji generalno visok stepen spremnosti na nasilje koje se ne kažnjava na odgovarajuæi naèin.\nU saopštenju povodom 17. maja, Meðunarodnog dana borbe protiv homofobije i transfobije, centar je naveo i da LGBT osobe smatraju da je neosetljivost društva na nasilje "posledica traumatiène prošlosti, ratova, tranzicije i politièke zloupotrebe institucija".\n"Pripadnici LGBT populacije danas kao glavni bezbednosni rizik vide opšti porast spremnosti na nasilje kojem mogu biti izloženi svi graðani i graðanke. Oni smatraju da su, nezavisno od identitetskih obeležja koja proistièu iz pripadnosti manjinskoj grupi izloženi opasnostima koje proistièu iz neefikasnog rada institucija i njihovog potencijalno proizvoljnog postupanja", pokazalo je istraživanje.\nLGBT zajednica je ocenila i da bi kvalitetnije informisanje dovelo i do poveæanja stepena poverenja koje pripadnici te ranjive grupe imaju u bezbednosne strukture.\nNavodi se da je "u sluèaju LGBT zajednice, prisutno ustezanje da prijave sluèaj nasilja usled straha od toga da æe njihove liène informacije biti otkrivene", i da æe protiv njihove volje biti prisilno deklarisane kao LGBT osobe.\n"Od institucija se oèekuje da prilikom postupanja u ovakvim sluèajevima vode raèuna o diskreciji, što prema tvrðenju nekih ispitanika, još nije sluèaj", pokazalo je istraživanje.\nTransrodnu osobu Lelu (T.D.) i njene dve drugarice napao je nepoznati muškarac u centru Beograda, saopštilo je Udruženja graðana "Egal".\nUdruženje "Egal" je podsetilo da je to drugi napad na transrodnu osobu u centru Beograda u poslednjih deset dana i da prethodni napad na Leonu još nije rešen.\nPolicija je podnela kriviènu prijаvu protiv mаoletnikа osumnjièenog dа je 30. аprilа nа uglu ulicа Cаrа Lаzаrа i Uskoèke nаpаo trаnsrodnu osobu, saopštio je MUP.


Ajhorst i Palmer prebacuju u Neum pregovore o izmenama izbornog zakona u BIH - Kosovo Online\nAjhorst i Palmer prebacuju u Neum pregovore o izmenama izbornog zakona u BIH\n22. Januar 2022. • 15:49\nPredstavnici EU i SAD, direktorka u Evropskoj službi za diplomatske odnose Angelina Ajhorst, i specijalni izaslanik Stejt Departmenta za BiH Metju Palmer stižu u utorak u BiH kako bi sa liderima političkih partija nastavili pregovore o izmenama izbornog zakona. Pregovori se neće voditi u Sarajevu već u Neumu, prenosi Danas.\nCilj je, kako se navodi, “izolovati lidere” kako ne bi bili pod medijskim pritiskom i kako bi, što lakše, pristali na određene ustupke koji se odnose na izbor članova Predsedništva BiH.\n“Prvog dana u Neum bi bili pozvani samo predsednici političkih partija iz Federacije koje imaju svoje zastupnike u Parlamentarnoj skupštini BiH. Nakon toga bili bi uključeni lideri političkih partija iz Republike Srpske”, piše portal Istraga.ba pozivajući se na više diplomatskih izvora.\nLider SNSD Milorad Dodik u petak je na konferenciji za novinare ponovio da su oni u Republici Srpskoj davno uspostavili konsenzus da se član Predsedništva iz RS bira neposredno i to se, kazao je, ne može promeniti. Stranke iz RS, kazao je Dodik, neće pristati na indirektan izbor člana Predsedništva BiH iz tog entiteta.\nIndirektni izbor članova Predsedništva BiH zagovarala je i Stranka demokratske akcije, insistirajući, pri tom, da se smanje ovlašćenja domova naroda. HDZ BIH je predložio dva načina izbora članova Predsedništva BiH, ali u oba slučaja, dodaje se, ključnu ulogu bi imali domovi naroda.\n“Ako bi se članovi Predsedništva BiH birali direktno, onda bi morali ići na konačno potvrđivanje u Dom naroda BiH. Tako bi, prema predlogu HDZ, član Predsedništva BiH iz, recimo, hrvatskog naroda morao dobiti podršku većine delegata u Klubu Hrvata Doma naroda BiH. U slučaju indirektnog izbora, članove Predsedništva BiH bi birali delegati u Domu naroda Federacije BiH, odnosno delegati u Klubu naroda kojem pripada taj član Predsedništva”, piše Istraga.\nBiH Metju Palmer EU Amerika Stejt Department\nSjedinjene Američke Države poverile su bivšem izaslaniku za Zapadni Balkan Metju Palmeru nadzor programa izbornih reformi u Bosni i Hercegovini, a ovakva odluka je, po navodima iz Vašingtona, usledila zbog Palmerove posvećenosti regionu, prenosi Ekonomija onlajn.


Poziv na 15. medjunarodnu konferenciju za mlade - #mladiinfomne\n28/07/2017 Mladiinfo Montenegro Događaji, PRILIKE ZA MLADE\nPozivaju se svi stariji od 18. godina da se prijave za 15. medjunarodnu konferenciju za mlade koja će se održati u Kruševu.\nKonferencija će okupiti 58. učesnika iz zemalja Jugoistočne Evrope: Makedonija (zemlja domaćin), Albanija, Bosna i Hercegovina, Bugarska, Hrvatska, Grčka, Kosovo, Crna Gora, Italija, Rumunija, Srbija Slovenija i Turska, kao i predstavnike organizacija mladih iz Njemačke, Francuske i Poljske koji će se naći u ulozi mentora.\nMedjunarodna konferencija će ponuditi mogućnost stipendiranja za 58. učesnika, uključujući kompletno pokrivene troškove za smještaj, hranu i 80% putnih troškova.\nSvi koji se prijave za učešće moraju biti predstavnici omladinskih organizacija, sposobni da komuniciraju na engleskom jeziku, i da aktivno učestvuju u punom trajanju konferencije.\nPrijave se mogu podnijeti do 15. avgusta.\nUkoliko imate pitanja, posaljite mejl na [email protected]\nMeđunarodne parlamentarne stipendije u trajanju od…


Rat u Ukrajini mrsi konce: Njemačka na korak od uvođenja ograničenja brzine na Autobanu - Srpskainfo\nO uvođenju ograničenja brzine na dijelovima auto-puta gdje je ona neograničena raspravlja se godinama. Nekada je najvažniji motiv bila bezbjednost saobraćaja, a sada je energetska kriza došla do izražaja.\nNa konferenciji ministri za zaštitu životne sredine njemačkih saveznih država glasali su za opšte ograničenje brzine na auto-putevima. Takav konsenzus nikada nije zabilježen i najvjerovatnije je uvod u odluku na najvišem nivou. U rješenju, međutim, nije navedeno koliko će biti ograničenje brzine.\nNa mnogim dionicama auto-puteva u Njemačkoj danas ne postoji ograničenje brzine, ali po svemu sudeći to bi uskoro moglo da se promijeni, prenosi B92.\nSvijet Auto-put Nafta Njemačka\nLavrov u Minsku “Smiješne su izjave da je NATO odbrambeni savez”\n"Nećemo doživjeti nacionalnu katastrofu" Njemačka neće blokirati embargo EU na rusku naftu\nNeće da plaćaju u rubljama: Ministar finansija Njemačke tvrdi da su spremni za EBMBARGO NA RUSKU NAFTU\nPreokret preko noći: Njemačka prelomila, uvodi EMBARGO RUSIJI\nVlada Njemačke radi na potencijalnim rješenjima: Moguć nedostatak benzina zbog embarga na rusku naftu\nUKRAJINA KRITIKUJE NJEMAČKU "Štajnmajer može da dođe u Kijev kad uvede embargo na rusku naftu"\nSilazak sa ruske “energetske udice” je prosto preskup: Njemačka podržava Zelenskog, ali je svjesna da je “NAVUČENA” NA RUSKI GAS\nŠolc brani njemačke interese "Nećemo bojkotovati ruske energente"\nCijene nafte i dalje rastu: Bezbjednosna situacija diktira tržište “crnog zlata”\nOPŠTI HAOS NA TRŽIŠTIMA Vrtoglav skok cijena nafte i gasa, stala je i Moskovska berza, potonuo i bitkoin\n"Doprinijeli su povećanju moći Rusije" Ukrajinski ministar se nada da će im Berlin staviti potrebno oružje na raspolaganje